Khas Ramadhan | Siapakah Yang Mendapat Ganjaran Pahala Memberi Makan Kepada Orang Berbuka

Isi Kandungan

Siapakah yang mendapat ganjaran pahala memberi makan kepada orang berbuka?

Soalan:

Assalamu’alaikum S.S Mufti, saya selalu tertanya-tanya siapakah yang mendapat pahala memberi makan kepada golongan yang berbuka puasa. Adakah mereka yang memberikan sumbangan kurma atau mereka yang menyumbang untuk juadah berat yang mendapat pahala tersebut kerana kadangkala orang ramai berbuka dengan kurma terlebih dahulu ?

Jawapan
:

Wa’alaikumussalam w.b.t

Alhamdulillah segala puji dan syukur kami panjatkan kepada Allah S.W.T. Selawat dan salam kami ucapkan ke atas junjungan besar Nabi Muhammad S.A.W, para isteri dan keluarga baginda, para sahabat, seterusnya golongan yang mengikuti jejak langkah baginda sehingga hari kiamat.

Ganjaran Pahala Memberi Makan Kepada Orang Berbuka

Dalam bulan Ramadhan, kita amat-amat dianjurkan untuk memperbanyakkan amalan soleh. Antara amalan soleh yang sangat digalakkan adalah memberi makan kepada golongan yang berbuka puasa. Ini berdasarkan sebuah hadis yang diriwayatkan oleh Zaid bin Khalid al-Juhani R.A bahawa Rasulullah S.A.W bersabda:

مَنْ فَطَّرَ صَائِمًا كَانَ لَهُ مِثْلُ أَجْرِهِ غَيْرَ أَنَّهُ لاَ يَنْقُصُ مِنْ أَجْرِ الصَّائِمِ شَيْئًا

Maksudnya:
Sesiapa yang memberi makan kepada orang yang berpuasa dia akan mendapat pahala yang sama dengan orang yang berpuasa dalam keadaan pahala orang tersebut tidak berkurangan sedikit pun
.

Riwayat Al-Tirmizi (807)

Bahkan kata Imam Izzuddin Al Izz bin Abd al-Salam dalam menjelaskan fadhilat memberi makan kepada orang yang berpuasa:
‘’Sesiapa yang memberi makan kepada 36 orang yang berpuasa dalam sepanjang tahun, maka dia akan mendapat pahala berpuasa selama setahun’’
.

Rujuk
Maqasid al-Saum, Izz Abd al-Salam (Hlm. 18)
.

Ini kerana, setiap kebaikan yang dilakukan oleh seseorang itu akan mendapat 10 ganjaran pahala seperti yang disebutkan dalam firman Allah S.W.T:

مَن جَاءَ بِالْحَسَنَةِ فَلَهُ عَشْرُ أَمْثَالِهَا

Maksudnya:
Sesiapa yang melakukan suatu kebaikan maka baginya sepuluh ganjaran pahala
.

Surah Al-An’aam (160)

Justeru apabila seseorang itu memberi makan kepada 36 orang yang berpuasa maka dia akan mendapat ganjaran puasa sebanyak 36 kali. Kemudian pahala tersebut digandakan kepada 10 kali bagi setiap satu maka keseluruhannya dia akan mendapat 360 ganjaran dan ia merupakan jumlah hari dalam setahun mengikut kalendar hijrah.

Berbalik kepada persoalan yang dikemukakan, kami menyatakan bahawa para ulama berbeza pendapat berkenaan kadar manakah yang dikira sebagai memberi makan berbuka kepada golongan yang berpuasa ? Adakah pahala memberi makan itu terhasil dengan memberi sekalipun sebiji kurma atau sebekas air atau memberi makanan-makanan yang menghasilkan kekenyangan kepada golongan yang berbuka puasa ?

Kata Imam Ibn Muflih ketika mensyarahkan hadis kelebihan memberi makan kepada orang yang berbuka puasa di atas: ‘
’Yang zahir dari pendapat para ulama adalah apa sahaja makanan sebagaimana zahir khabar (hadis) tersebut. Manakala pahala yang lebih besar sekiranya makanan tersebut memberi kekenyangan kepada orang yang berbuka’
’.

Rujuk
Al-Furu’, Ibn Muflih (3/73)
.

Oleh yang demikian seseorang itu sekiranya dia memberikan makanan kepada orang yang berbuka puasa sama ada dengan sebiji tamar, segelas air, dan sebagainya maka sudah terhasil baginya pahala memberi makan kepada orang yang berbuka sebagaimana zahir hadis.

Ini adalah jelas seperti yang diriwayatkan oleh Salman al-Farisi R.A bahawa Rasulullah S.A.W bersabda:

مَنْ فَطَّرَ صَائِمًا كَانَ لَهُ عِتْقُ رَقَبَةٍ وَمَغْفِرَةٌ لِذُنُوبِهِ قِيلَ يَا رَسُولَ اللَّهِ لَيْسَ كُلُّنَا يَجِدُ مَا يُفَطِّرُ الصَّائِمَ قَالَ يُعْطِي اللَّهُ هَذَا الثَّوَابَ مَنْ فَطَّرَ صَائِمًا عَلَى مَذْقَةِ لَبَنٍ أَوْ تَمْرَةٍ أَوْ شَرْبَةِ مَاءٍ

Maksudnya:
Sesiapa yang memberi makan kepada orang yang berbuka dia mendapat ganjaran dibebaskan dari api neraka dan keampunan ke atas dosa-dosanya. Lalu ditanyakan kepada Rasulullah S.A.W: ‘’Wahai Rasulullah, bukanlah kesemua kami ini mampu untuk memberikan sesuatu untuk orang berpuasa berbuka’’. Maka Rasulullah S.A.W menjawab: ‘’Allah memberikan pahala ini kepada sesiapa yang memberi makan kepada orang yang berbuka puasa dengan susu yang dicampur dengan air, sebiji kurma, atau air minuman’’
.

Riwayat Ibn Khuzaimah (1878)

Manakala pendapat yang kedua menyebut bahawa pahala memberi makan berbuka kepada orang yang berpuasa tidak terhasil melainkan bagi mereka yang memberi kekenyangan kepada orang yang berpuasa (melalui makanan yang disediakan). Ini kerana dengan terhasilnya kekenyangan akan tercapailah maksud dari sudut memberi kekuatan kepada orang berpuasa tersebut untuk beribadah dan mencukupkan dirinya pada malam tersebut. Inilah pendapat yang ditarjihkan oleh Syeikhul Islam Ibn Taimiyyah.

Kesimpulan

Sebagai penutup kami menyatakan bahawa pandangan yang paling tepat adalah sesiapa sahaja yang memberi makan kepada orang berbuka puasa dengan apa sahaja makanan maka dia telah mendapat ganjaran pahala memberi makan kepada orang yang berpuasa. Ini tanpa mengambil kira makanan tersebut adalah kurma, bubur, secawan air, ataupun makanan berat sekalipun.

Meskipun begitu, memberi atau menyediakan juadah berbuka puasa yang memberi kekenyangan adalah lebih afdhal dan lebih besar pahala yang diperoleh. Ini merujuk kepada hadis Rasulullah S.A.W yang bersabda:

وَمَنْ أَشْبَعَ صَائِمًا كَانَ لَهُ مَغْفِرَةٌ لِذُنُوبِهِ وَسَقَاهُ اللَّهُ مِنْ حَوْضِي شَرْبَةً لَا يَظْمَأُ حَتَّى يَدْخُلَ الْجَنَّةَ

Maksudnya:
Dan sesiapa yang memberi kekenyangan kepada orang yang berpuasa maka dia akan mendapat keampunan atas dosa-dosanya, dan Allah akan memberikan dia minum daripada Haudh (telaga) ku dengan minuman yang akan menyebabkan dia tidak akan dahaga selamanya sehinggalah dia masuk ke dalam syurga
.

Riwayat Ibn Khuzaimah (1878)

Demikian juga terhasil pahala kepada mereka yang memberi makan kepada orang berbuka, tanpa mengambil kira ia di makan terdahulu atau terkemudian selama masih dalam tempoh berbuka puasa.

Semoga Allah memberikan kefahaman di dalam agama-Nya. Kita sentiasa berusaha agar Ramadhan pada kali ini dapat diisi dan dimanfaatkan dengan sebaiknya. Wallahu’alam.

Akhir kalam, semoga perkongsian kami berkenaan dengan
Khas Ramadhan | Siapakah Yang Mendapat Ganjaran Pahala Memberi Makan Kepada Orang Berbuka

dapat memberi manfaat dan kefahaman yang tepat buat anda semua.

Sumber :
Pejabat Mufti Wilayah Persekutuan

Anda juga mungkin berminat dengan :

Khas Ramadhan | Kadar Fidyah Meninggalkan Puasa Dengan Sengaja

Khas Ramadhan | Adakah Zakat Fitrah Bagi Bayi Di Dalam Kandungan Perlu Dibayar

Khas Ramadhan | Hukum Tersalah Bersahur Atau Berbuka Puasa Bukan Pada Waktunya


Ganjaran Umpama Berpuasa Setahun, Puasa Enam Syawal

Isi Kandungan

Hikmah Puasa Sunat Enam Syawal

Puasa enam ini memberikan ruang kembali kepada sistem pencernaan badan untuk berehat dan bertugas secara beransur-ansur untuk kebaikan jasmani manusia itu sendiri setelah sebulan berpuasa.

Sabda Rasulullah:
Sesiapa yang berpuasa Ramadan kemudian dia mengiringinya dengan enam hari dari bulan Syawal maka seperti ia berpuasa sepanjang tahun. – [HR Muslim 1164].

Kefahaman dari hadis ini Rasulullah SAW menyatakan bahawa puasa enam hari selepas bulan Ramadan akan diberikan pahala seolah-olah berpuasa selama setahun.

Para ulama menghuraikan rahsia di sebalik ganjaran tersebut dengan mendatangkan dalil bahawa setiap amalan kebaikan manusia akan diganjari sebanyak 10 kali ganda.

Sesungguhnya Allah SWT Maha Berkuasa untuk memberikan ganjaran sebanyak mana yang dikehendaki-Nya.

Q & A Puasa Sunat Enam Syawal

1. Apakah hukum puasa enam hari di bulan syawal?

Puasa enam merupakan amalan sunat.

2. Bilakah Puasa enam hari di bulan syawal perlu dilakukan?

Puasa sunat enam Syawal paling awal dimulakan pada 2 Syawal.

Ini kerana tarikh 1 Syawal adalah hari Aidilfitri dan kita dilarang dari berpuasa pada hari tersebut. Abu Hurairah ra berkata:
Nabi melarang puasa pada hari (Aidil) Fitri dan (Aidil) Adha. [HR Bukhari 1991]

3. Bagaimana Melaksanakan Puasa Sunat Enam Syawal?

Syarat dan adab bagi puasa sunat enam Syawal adalah sama seperti puasa wajib pada bulan Ramadhan.

4. Adakah ia dilaksanakan secara berturut-turut atau secara berasingan?

Tidak menjadi kesalahan jika ia dilakukan secara terputus (tidak berturut-turut) asalkan jumlah enam hari dicukupkan sebelum berakhirnya bulan Syawal.

Ini kerana apabila Rasulullah SAW menganjurkan puasa sunat enam hari ini, baginda menyebut bulan Syawal secara umum tanpa menentukan hari-harinya.

Maka puasa enam tersebut boleh dilaksanakan pada mana-mana hari dalam bulan Syawal asalkan bukan pada 1 Syawal dan bukan sesudah berakhir bulan Syawal.

5. Adakah puasa sunat enam hari di bulan Syawal dibuat sebelum mengqada puasa Ramadan?

Terdapat perbincangan di kalangan para fuqaha’, apakah dibolehkan berpuasa sunat enam Syawal jika seseorang itu masih belum mengadakan puasa Ramadan yang belum diqadanya atau ia tidak menjadi masalah untuk berpuasa enam hari di bulan Syawal terlebih dahulu?

Perbincangan ini menghasilkan dua pendapat :-

Pendapat Pertama

Boleh melakukannya, berdasarkan dalil bahawa Saidatina Aisyah pernah mengakhirkan hutang puasa Ramadan yang perlu diqadanya hingga ke bulan Syaaban yang akan datang.

Aisyah ra berkata:

Aku memiliki hutang puasa bulan Ramadan. Aku tidak mampu mengqadanya kecuali pada bulan Syaaban. – [HR Muslim 1146].

Para ulama yang mengemukakan pendapat pertama berhujah, sudah tentu tidak mungkin isteri Rasulullah SAW, yakni Aisyah, tidak melaksanakan puasa sunat enam Syawal.

Tindakan beliau yang mengqada puasa Ramadan pada bulan Syaaban menunjukkan dibolehkan berpuasa sunat enam Syawal sekali pun seseorang itu memiliki hutang puasa Ramadan.

Pendapat Kedua

Tidak boleh, berdasarkan hadis yang menganjurkan puasa sunat enam Syawal itu sendiri.

Hadis tersebut berbunyi:
“Sesiapa yang berpuasa Ramadan kemudian dia mengiringinya dengan enam hari dari bulan Syawal maka seperti ia berpuasa sepanjang tahun.”

Rasulullah meletakkan syarat “berpuasa Ramadan” terlebih dahulu, kemudian barulah “mengiringinya dengan enam hari dari bulan Syawal”.

Ini menunjukkan puasa sunat enam Syawal hanya dilaksanakan sesudah seseorang itu menggenapkan puasa Ramadannya.  Jadi  puasa Ramadan perlu diqada terlebih dahulu.  Kemudian barulah diiringi dengan puasa sunat enam Syawal.

Kalau diperhatikan secara teliti, pendapat yang kedua lebih kuat kerana ianya lebih menepati dalil puasa sunat enam Syawal itu sendiri.  Selain daripada itu, membayar hutang yang wajib hendaklah didahulukan daripada memberi sedekah yang sunat.

Namun, sekiranya seorang itu tidak berkesempatan (disebabkan keuzuran) untuk melakukan qada kemudian berpuasa enam dan dia berkeyakinan akan sempat mengqadakannya sebelum Ramadan tahun berikutnya, maka pendapat yang pertama boleh diterima.

6. Boleh atau tidak menggabungkan puasa qada dan puasa enam?

Persoalan ini berlaku khilaf dalam kalangan ulama, sebahagiannya yang berpendapat tidak boleh mencampurkan niat puasa sunat dengan puasa fardu yang lain atau dengan puasa sunat yang lain, sekiranya dilakukan maka puasanya itu tidak sah.

Ada dalam kalangan ulama Syafi’iyyah berpendapat bahawa ganjaran puasa enam tetap akan diperolehi apabila seseorang berpuasa qada sekalipun ia tidak berniat menggabungkan kedua-duanya, namun pahala yang diperolehi kurang daripada seorang yang berpuasa kedua-duanya secara berasingan. – (Hasyiah Asy-Syarqawi ‘Ala Tuhfah At-Tullab 1/428).

Maka sebaik-baiknya lakukanlah dua ibadat puasa ini (fardu dan sunat) secara berasingan,

Kesimpulannya, puasa sunat kerana Allah SWT  mempunyai kelebihan yang besar di sisi Allah SWT dan sangat digalakkan oleh Rasulullah SAW.

Seperti kita semua sedia maklum, semua amalan sunat adalah sebagai penampal kepada mana-mana kekurangan dalam amalan fardu.  Seharusnya kita mengambil peluang ini sebaiknya untuk berpuasa enam hari pada bulan Syawal.

Walaubagaimanapun, sekiranya berkemampuan, sempurnakan dahulu qada puasa wajib yang tertinggal, kerana kita tidak tahu apakah kita dipanjangkan usia atau diberi kesihatan yang berterusan di masa hadapan sehingga menghalang untuk
kita dapat menunaikannya.

SUMBER :
Ustaz Dr Abu Anas Madani


Garis Panduan Terkini Vaksin Bagi Ibu Hamil dan Menyusu

Untuk makluman, infografik di bawah ini adalah garis panduan terbaru ya. Tolong sebarkan pada semua yang berkenaan.

Jadi mak-mak yang menyusu badan, dah boleh dapat vaksin COVID-19 keluaran Sinovac dan AstraZeneca Oxford.
Manakala ibu mengandung antara 14-33 minggu pula boleh mendapatkan vaksin Pfizer atau ditangguhkan terlebih dahulu sehingga selepas kehamilan.

Maklumat terbaharu mengenai kesesuaian vaksin covid19 untuk ibu bamil dan menyusu akan dimaklumkan secara rasmi dari semasa ke semasa.

Dalam perkembangan berasingan, menurut Dr Rusyainie, inshaa Allah dalam minggu hadapan, YB Khairy Jamaluddin sebagai Menteri Penyelaras PICK akan mengumumkan tarikh dan masa untuk pendaftaran 1,000,000 vaksin COVID-19, jenis Vaxzevria dari AstraZeneca Oxford, untuk seluruh negara, kecuali Sarawak.

Menurut beliau, vaksin Vaxzevria akan dibuka pendaftarannya di laman vaksincovid.gov.my dan perlu didaftarkan di situ, walaupun pendaftaran telah dibuat di aplikasi MySejahtera.

Ini kerana pendaftaran di aplikasi MySejahtera adalah untuk giliran mengikut fasa yang telah dirancang oleh JKJAV.

Sekiranya pendaftaran berjaya, tarikh temujanji akan dimaklumkan kat aplikasi MySejahtera, sepertimana proses pendaftaran AstraZeneca sebelum ini.

Jadi, nantikan pengumuman tu ya. Yang AstraZeneca Oxford ni siapa cepat, dia dapat, ok.

Menurut Dr Rusyainie lagi, orang ramai dinasihatkan agar tidak pergi ke pusat pemberian vaksin untuk dapatkan suntikan bagi mengisi kekosongan individu kalau ada yang tak datang.

Ini kerana ia tidak dibenarkan. Tambahan pula, PPV sudah ada senarai nama menunggu mereka yang akan diagihkan.

Sumber
Dr Rusyainie Ramli

Artikel lain:
Skim Usahawan Terkesan COVID-19 Sehingga RM100,000


Gastrik – Punca, Gejala dan Rawatan

Gastritis atau dalam bahasa lain gastrik adalah keradangan pada lapisan pelindung perut. Gastritis kerap melibatkan keradangan yang teruk. Gastritis kronik melibatkan keradangan jangka panjang yang boleh berlangsung selama bertahun-tahun jika tidak dibiarkan.

Gastritis erosif adalahsuatu kes yang jarang dijumpai. Kes ini tidak menyebabkan banyak keradangan, tetapi boleh menyebabkan pendarahan dan bisul pada lapisan perut.

Isi Kandungan

Punca Gastrik

Jika lapisan perut anda lemah, ia boleh menyebabkan jus pencernaan merosak dan membakarnya, menyebabkan gastritis. Hal ini kerana lapisan perut yang nipis atau rosak boleh meningkatkan risiko anda terkena gastritis.

Jangkitan bakteria gastrousus juga boleh menyebabkan gastritis. Jangkitan bakteria yang paling kerap menyebabkannya adalah
Helicobacter pylori
. Ia adalah bakteria yang menjangkiti lapisan perut. Jangkitan ini akan merebak daripada seorang pesakit kepada orang lain, tetapi ia juga dapat merebak melalui makanan atau air yang tercemar.

Keadaan dan aktiviti tertentu boleh meningkatkan risiko anda terkena gastritis. Faktor risiko lain termasuk:

Pengambilan alkohol yang melampau

Penggunaan ubat anti-radang nonsteroid (NSAID) secara berkala seperti ibuprofen dan aspirin

Penggunaan kokain

Usia, kerana lapisan perut menipis secara semula jadi seiring bertambahnya usia

Penggunaan tembakau

Gejala Gastrik

Gastritis tidak menyebabkan gejala yang ketara pada setiap orang. Gejala yang paling biasa adalah:

Loya

Muntah

Rasa kenyang di bahagian atas perut anda, terutamanya selepas makan

senak

Sekiranya anda mengalami
gastritis kronik
, anda mungkin mengalami gejala yang berbeza, termasuk:

Berwarna hitam

Muntah darah atau bahan yang kelihatan seperti kopi

Rawatan Gastrik

Rawatan untuk gastritis bergantung kepada penyebabnya. Sekiranya anda mempunyai gastritis berlaku kerana NSAID atau ubat lain. Perkara yang wajib anda lakukan adalah elakkan mengambil ubat-ubatan tersebut.  Berkemungkinan ia cukup untuk melegakan gejala anda. Gastritis akibat H. pylori secara rutin dirawat dengan antibiotik yang membunuh bakteria.

Doktor anda akan melakukan pemeriksaan fizikal, bertanya mengenai gejala anda, dan meminta sejarah keluarga anda. Mereka juga boleh mengesyorkan ujian nafas, darah, atau najis untuk memeriksa H. pylori.

Untuk melihat apa yang berlaku di dalam diri anda, doktor anda mungkin ingin melakukan endoskopi untuk memeriksa keradangan. Endoskopi melibatkan penggunaan tiub panjang yang mempunyai lensa kamera di hujungnya. Semasa prosedur, doktor anda akan memasukkan tiub dengan teliti untuk membolehkannya melihat ke dalam esofagus dan perut. Doktor anda mungkin mengambil sampel kecil, atau biopsi, lapisan perut jika mereka menemui sesuatu yang tidak biasa semasa pemeriksaan.

Doktor anda juga boleh mengambil X-ray saluran pencernaan anda setelah anda menelan larutan barium, yang akan membantu membezakan bidang yang menjadi perhatian.

Penutup

Akhir kata, diharapkan perkongsian kali ini berkaitan Gastrik – Punca, Gejala dan Rawatan ini akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info – info semasa anda boleh layari website
t.me/tcerdot.my
. Terima Kasih.

Artikel yang menarik:
Penyakit Hernia
,
Penyakit Zika
,
Penyakit Sista


Genjatan Senjata Israel Hanya Tahan 12 Jam Sahaja

 Pada Jam 7.15 malam 21 Mei, Al Aqsa diserbu dan berlaku pertembungan antara tentera Israel dengan rakyat Palestin. Israel hanya mampu bertahan 12 jam sahaja selepas persetujuan genjatan senjata pada pagi tadi.

Liputan Terkini Daripada Saraya QUDS tentang keadaan Gaza:

15 rakyat Palestin cedera terkena tembakan peluru getah dan serpihan bom pemedih mata yang dilepaskan oleh tentera Israel laknatullah yang menyerbu masuk ke perkarangan masjid Al Aqsa berdekatan timbunan kuil lama

Tentera Israel menahan paksa seorang pemuda di masjid Al Aqsa

Pada jam 7.52pm, bunyi roket, meriam dan serbuk peluru sudah berhenti kedengaran namun perarakan kami tidak akan terhenti dan jalan jihad kami akan diteruskan

Beberapa orang rakyat Palestin cedera terkena tembakan peluru getah dan bom pemedih mata dalam pertembungan yang berlaku di tebing barat

Semua pintu masjid ditutup setelah pengunjung di halau keluar dan perkarangan Aqsa dikosongkan pada pukul 8.26pm.

Ribuan rakyat kami telah berarak ke Aqsa untuk melindunginya. Ini mengesahkan bahawa Al Aqsa adalah garis merah

Netanyahu turut memberi ucapan,
 “Jika Hamas fikir kami akan menderita di bawah acuan roket, itu adalah salah. Kami akan membalas dengan kuasa yang berbeza ke atas mana-mana manifestasi pencerobohan baik di bahagian pinggiran atau di mana saja”

https://www.tcer.my/wp-content/uploads/2021/05/ISRAEL.mp4

Sumber
AJ
 &
Arabian News

Artikel lain:
Malaysia Gesa Dunia Tumpu Bantuan Kemanusiaan di Palestin


Geran Sepadan PTPTN: Insentif Sehingga Rm10,000

Geran Sepadan PTPTN
 yang berjumlah keseluruhan RM10,000 satu keluarga akan diberikan kepada setiap pendeposit yang layak.

Isi Kandungan

Apa Itu Geran Sepadan PTPN?

Pemberian Geran Sepadan adalah berasaskan kepada pengumuman oleh YAB Perdana Menteri semasa membentangkan
Bajet 2003
pada 20 September 2002. Pada dasarnya, kerajaan telah bersetuju memperuntukkan RM1 bilion dalam bentuk Geran Sepadan sebagai insentif untuk menarik orang ramai khususnya golongan berpendapatan rendah membuat penabungan bagi tujuan pendidikan tinggi anak-anak mereka.

Keistimewaan Simpan SSPN Prime antaranya pemberian Geran Sepadan ada termaktub di dalam P.U.(A) 268 Peraturan-Peraturan Skim Simpanan Pendidikan Nasional 2004 walaupun ianya tidak dinyatakan secara jelas dan terperinci satu persatu di dalamnya.

Peraturan 9.(1) menyebut “Perbadanan boleh, dengan kelulusan Menteri Kewangan, memberikan
 sesuatu insentif
 kepada mana-mana kategori atau kumpulan pendeposit yang dirasakan sesuai oleh Perbadanan tertakluk kepada apa-apa syarat sebagaimana yang ditentukan oleh Perbadanan”.

Syarat-Syarat Geran Sepadan PTPTN

Antara syarat utama Geran Sepadan PTPTN adalah seperti berikut:

Jumlah keseluruhan Geran Sepadan yang akan diberikan kepada setiap pendeposit yang layak adalah tidak melebihi RM10,000 satu keluarga

Pendapatan bulanan keluarga (gaji pokok) pendeposit tidak melebihi RM4,000 semasa permohonan dibuat

Penerima manfaat telah mendaftar masuk ke mana-mana IPT dan kursus yang diikitiraf oleh kerajaan di peringkat sijil dan ke atas

Penerima manfaat hendaklah belum mencapai umur 29 tahun semasa permohonan pengeluaran geran sepadan dilakukan

Pemberian hanya layak kepada pendeposit (ibu/bapa/penjaga) yang membuka akaun untuk anaknya sendiri atau anak di bawah jagaannya yang sah sahaja

Kaedah Tuntutan Geran Sepadan

Pengesahan pendapatan/salinan slip gaji/salinan Penyata Pencen/salinan Kad Pesara yang menyatakan pencen bulanan pendeposit dan pasangan

Salinan Sijil Kelahiran /Sijil Anak Angkat/Surat Akuan Berkanun penerima manfaat

Salinan MyKad pasangan/Sijil Kematian/Surat Cerai

Salinan surat tawaran mendaftar masuk ke IPT dan Resit bayaran daftar masuk ke IPT

Surat pengesahan aktif belajar daripada IPT/Agensi yang berkenaan dan hendaklah mencatatkan kursus pengajian (sekiranya tidak memenuhi perkara 4)

Sekiranya penerima manfaat mendapat tajaan pembiayaan pendidikan PTPTN, dokumen 4 dan 5 tidak diperlukan (PTPTN hendaklah mencetak maklumat pembiayaan daripada sistem)

*Perkara 1, 4 dan 5 hendaklah disahkan

Akaun SSPN Prime

Bagi pemohon yang berminat untuk memohon geran sepadan ini, syaratnya adalah telah membuka akaun SSPN Prime yang dulunya dikenali sebagai SSPN-i kepada anak. Bagi yang belum membuka akaun tersebut, ayuh berbuat demikian dengan mengikuti langkah di bawah:

Layari laman rasmi PTPTN dan bahagian SSPN dengan klik: https:
https://www.ptptn.gov.my/simpan-sspn/simpan-sspn-prime/

Klik pada ‘Pembukaan Akaun’ dan isi maklumat serta butiran peribadi

Buat bayaran dan cetak resit (minima bayaran RM20 sahaja)

Semak penyata dengan mendaftar kali pertama di portal selepas 24 jam pembukaan akaun secara online

Penutup

Macam mana? Ada yang masih belum tahu mengenai geran ini? Bagi yang layak, cepat buat permohonan sekarang bagi mendapat manfaatnya. Sesungguhnya PTPTN agensi di bawah kelolaan kerajaan Malaysia banyak menyediakan kemudahan kepada rakyat.

Benar, setelah meminjam kita perlu membayarnya, tapi kerajaan juga da menanggung sepenuhnya perbiayaan kita dengan
Pengecualian Bayaran Balik PTPTN
. Justeru, segala manfaat yang disedikaan ini termasuk Geran Sepadan PTPTN, haruslah dimanfaatkan sebaik mungkin oleh rakyat.

Untuk pertanyaan lanjut mengenai geran sepadan PTPTN ini, sila hubungi Careline PTPTN di talian 03-2193 3000.


GKP 3.0 (Geran Khas Prihatin 3.0) | PERMAI 2021

GKP 3.0
 atau lebih dikenali dengan
Geran Khas Prihatin Tambahan
 telah diluluskan oleh kerajaan dalam bajet khas untuk Perusahaan Kecil & Sederhana (PKS) mikro yang menerima bantuan Geran Khas Prihatin (GKP 1.0 dan GKP 2.0) sebelum ini. Ianya akan dibayar secara one-off pada Mac 2021 nanti.

Seperti yang diumumkan dalam Pakej Bantuan Perlindungan Ekonomi dan Rakyat Malaysia PERMAI, Kerajaan akan memperluaskan bantuan Geran Khas Prihatin (
GKP
) Tambahan kepada 800,000 peniaga kecil dan sederhana (PKS) sehingga RM1,000.

Perdana Menteri, Tan Sri Muhyiddin Yassin berkata, peluasan inisiatif GKP Tambahan ini atau Geran Khas Prihatin Permai ini akan melibatkan peruntukan tambahan sebanyak RM650 juta.

Isi Kandungan

Apakah GKP 3.0 Permai / GKP Tambahan RM1,000?

GKP Tambahan adalah bantuan kewangan tambahan secara one-off yang disediakan oleh Kerajaan kepada Perusahaan Kecil & Sederhana (PKS) mikro yang menerima bantuan Geran Khas Prihatin (GKP 1.0 dan GKP 2.0) sebelum ini.

Siapa Yang Layak?

Untuk GKP 3.0, tiada lagi permohonan baharu dikeluarkan. Sebaliknya, jumlah RM1,000 akan terus dikreditkan ke dalam akaun pemohon sebelum ini.

Semakan boleh dibuat di laman

https://gkp.hasil.gov.my

Permohonan baharu tidak lagi dibuka setakat ini.

Berapa Amaun Akan Diterima

Amaun bantuan GKP Tambahan secara one-off adalah seperti berikut:

PKS mikro bagi negeri Perintah Kawalan Pergerakan (PKP) – RM1,000

PKS mikro bagi lain-lain negeri – RM500

Tarikh Bayaran GKP Permai

Tarikh bayaran bagi Geran Khas Prihatin Tambahan ini adalah pada Mac 2021.

Manakala, bagi kaedah pembayaran adalah sama seperti pelaksanaan GKP 1.0 dan GKP 2.0 iaitu amaun tersebut akan dikreditkan ke akaun bank simpanan atau semasa peribadi penerima yang telah didaftarkan pada permohonan Geran Khas Prihatin sebelum ini.

Pembayaran hanya dikreditkan kepada penerima yang mempunyai akaun bank yang aktif sahaja.

Maklumat Lanjut

Untuk maklumat lanjut berhubung Geran Khas Prihatin Permai / Tambahan ini, sila rujuk FAQ rasmi oleh LHDN di pautan berikut:

https://gkp.hasil.gov.my/Download/Faq/(FAQ)GKPTambahan.pdf

Sebarang pertanyaan mengenai  GKP boleh juga hubungi Hasil Care Line di talian 03-8911 1000 / 603-8911 1100 (Luar Negara).

SOALAN LAZIM

MENGENAI PEMBAYARAN GERAN KHAS PRIHATIN TAMBAHAN (GKP TAMBAHAN) DI BAWAH PAKEJ PERLINDUNGAN EKONOMI & RAKYAT MALAYSIA (
PERMAI
)

Apakah Geran Khas Prihatin Tambahan (GKP Tambahan) di bawah Pakej PERMAI?GKP Tambahan adalah bantuan kewangan tambahan secara one-off yang disediakan oleh Kerajaan kepada Perusahaan Kecil & Sederhana (PKS) mikro yang menerima bantuan Geran Khas Prihatin (GKP 1.0 dan GKP 2.0) sebelum ini.

Siapakah yang akan menerima GKP Tambahan?GKP Tambahan akan diberikan kepada penerima yang lulus GKP 1.0 dan GKP 2.0 termasuk rayuan.

Berapakah amaun bantuan GKP Tambahan?Amaun bantuan GKP Tambahan secara one-off adalah seperti berikut:

PKS mikro bagi negeri Perintah Kawalan Pergerakan (PKP) – RM1,000

PKS mikro bagi lain-lain negeri – RM500

Bilakah tarikh pembayaran GKP Tambahan akan dibuat?Tarikh bayaran adalah pada Mac 2021.

Bagaimanakah kaedah pembayaran GKP Tambahan akan dilaksanakan?Kaedah pembayaran adalah sama seperti pelaksanaan GKP 1.0 dan GKP 2.0 iaitu dikreditkan ke akaun bank simpanan atau semasa peribadi penerima yang didaftarkan pada permohonan GKP sebelum ini. Pembayaran hanya dikreditkan kepada penerima yang mempunyai akaun bank yang aktif sahaja.

Disediakan pada: 19 Januari 2021


GKP 4.0 PEMULIH : Permohonan Dan Semakan Geran Khas Prihatin 4.0

GKP 4.0 PEMULIH
atau lebih dikenali Geran Khas Prihatin 4.0 adalah antara bantuan yang termaktub dalam fokus kedua pakej
PEMULIH
 iaitu bantuan khas untuk perniagan yang terkesan akibat pandemik ini. Ini kerana
 kerajaan sedar, dalam fasa pertama dan kedua PPN, kebanyakan premis perniagaan masih tidak dapat beroperasi sepenuhnya dan ini membuatkan rakyat khususnya peniaga terkesan.

Ini ialah antara perkara-perkara penting yang anda perlu tahu tentang
Geran Khas Prihatin
 (GKP)

Bayaran tambahan khas ini adalah untuk peniaga kecil dan sederhana (PKS) yang terpilih.

Bayaran tambahan sebanyak RM1000 bakal diagihkan.

NILAI BANTUAN

TARIKH

RM1000

Jun 2021

RM500

Julai
 2021

RM500

September 2021

RM500

November 2021

Isi Kandungan

Apa Itu Geran Khas Prihatin 4.0?

Kerajaan akan menyalurkan beberapa bentuk bantuan demi menjamin kesinambungan

perniagaan dalam kedua-dua fasa-fasa ini. Melalui fokus kedua ini, terdapat pendekatan akan ditambah baik iatu:

mengurangkan kos tanggungan setiap majikan

menyokong usaha-usaha digitalisasi

memberikan kemudahan bantuan kewangan dan insentif percukaian

menyediakan fasiliti pembiayaan dan meneruskan insentif penggajian.

Pelaksanaan Geran Khas Prihatin 4.0 atau GKP telah berjaya menyokong kelangsungan perniagaan ataupun business survival dalam kalangan peniaga kecil, terutamanya peniaga peniaga yang masih tidak dibenarkan beroperasi oleh pihak atasan. Secara amnya Kerajaan telah memperuntukkan sejumlah 5.1 bilion ringgit melalui inisiatif ini.

Bilakah Permohonan GKP 4.0 Akan Dibuka?

Berita baik bagi anda yang terlepas bantuan ini pada GKP yang lepas, anda boleh mula memohon permohonan baru untuk GKP 4.0. Tarikh permohonan adalah seperti berikut:

JENIS PEMOHON

TARIKH PERMOHONAN

Pemohon

Baru

15
Julai
 2021

Pemohon
 Lama

Tidak

perlu

memohon

Paparan Untuk Login ID Pengguna

Bagaimana Cara Membuat Semakan GKP?

Anda yang telah memohon, boleh membuat semakan di laman web rasmi GKP iaitu
gkp.hasil.gov.my

Paparan Untuk Semakan GKP

Apa Syarat Kelayakan bagi Membuat Permohonan GKP 4.0?

Untuk permohonan GKP yang lepas, pemohon harus memenuhi beberapa syarat dibawah:

Pemohon itu haruslah pemilik
PKS mikro
 dan warganegara Malaysia.

Pemohon masih menjalankan perniagaan seperti biasa dan perniagaan belum ditutup.

Jumlah pekerja sepenuh masa tidak melebihi 5 orang dan tidak termasuk pemilik perniagaan.

Jumlah jualan atau perolehan tahunan perniagaan mestilah kurang daripada RM300,000.

Disamping itu, antara syarat lain yang perlu dipenuhi adalah:

Berdaftar dengan Lembaga Hasil Dalam Negeri Malaysia (LHDNM) sama ada sebelum atau pada 31 Ogos 2020.

Berdaftar juga dengan Pihak Berkuasa Tempatan (PBT) atau
Suruhanjaya Syarikat Malaysia
 (SSM) sebelum atau pada 31 Ogos 2020.

(Nota: Jika terdapat sebarang pindaan syarat kelayakan GKP 4.0, pihak kami akan mengemaskini dari semasa ke semasa)

Info Ringkas Lain Berkaitan GKP

Semakan kelulusan Permohonan Baharu GKP 3.0 boleh dibuat mulai 8 Jun 2021. Pembayaran GKP 3.0 bagi permohonan yang berstatus Lulus adalah mulai 10 Jun 2021 secara berperingkat.

Permohonan kemas kini maklumat akaun bank bagi penerima yang berstatus Gagal Kredit GKP Tambahan (PERMAI) telah tamat pada 19 Mei 2021. Pembayaran semula GKP Tambahan (PERMAI) bagi penerima yang telah mengemas kini maklumat akaun bank akan dilakukan mulai 28 Mei 2021 berdasarkan maklumat akaun bank yang telah dikemas kini.

Penolakan dan pemulangan semula Geran Khas Prihatin (GKP) boleh dibuat kepada Kementerian Kewangan Malaysia sehingga 31 Mei 2021 bagi membolehkan Rayuan BPR 2021 bagi pemohon BPR 2021 yang berstatus tidak lulus atas alasan menerima Geran Khas Prihatin (GKP) dibuat semakan semula mengikut syarat kelayakan BPR 2021 yang telah ditetapkan.

Sila pastikan maklumat Akaun bank yang dikemaskini adalah Akaun Bank Peribadi atas nama pemohon GKP (bukan akaun bank perniagaan), berstatus aktif dan berdaftar menggunakan nombor kad pengenalan baharu pemohon. Pastikan juga nombor akaun bank yang dimasukkan adalah nombor akaun yang boleh digunakan bagi tujuan pengkreditan.

GKP Tambahan adalah bantuan kewangan tambahan secara one-off yang disediakan oleh Kerajaan kepada PKS mikro yang Lulus GKP 1.0 dan GKP 2.0 sebelum ini termasuk rayuan.

Bolehkah Membuat Permohonan Baru GKP 4.0?

Setakat ini, kerajaan telah mengumumkan bahawa permohonan baru untuk GKP 4.0 akan dibuka pada 15 Julai 2021 nanti. Mereka yang tercicir boleh membuat permohonan pada hari tersebut.

Jika anda mempunyai apa-apa pertanyaan, sila hubungi Hasil Care Line:

talian 03-8911 1000

talian luar negara 603-8911 1100

Jika permohonan telah dibuka, anda boleh terus rujuk laman web rasmi kerajaan dengan segera.


GKP3.0 Semakan Kelayakan dan Status Bayaran

Seperti yang dimaklumkan melalui PEMERKASA sebelum ini, kerajaan akan meneruskan bantuan Geran Khas Prihatin 3.0 (
GKP 3.0
) pada tahun 2021 ini untuk membantu kelangsungan Perusahaan Kecil & Sederhana (PKS) yang berkelayakan.

Isi Kandungan

Tarikh Semakan & Bayaran GKP 3.0

Permohonan Geran Khas Prihatin 3.0 telah dibuka mulai

1 April 2021 hingga 15 April 2021 yang lalu.
Tarikh semakan status akan dibuka mulai
8 Jun 2021
.

Bayaran akan dibuat mulai 8 Jun 2021 secara berperingkat.

Jumlah Bantuan Geran Khas Prihatin 3.0

Jumlah bantuan ialah
 RM1,500 secara one-off
 kepada PKS yang layak.

Bayaran akan dibuat dalam 2 fasa iaitu:

Mulai 8 Jun 2021 – RM1,000

Julai 2021 – RM500 (tarikh akan dikemaskini oleh LHDN)

Kelayakan

Kelayakan Geran Khas Prihatin 3.0 dan nilai bantuan yang akan diterima adalah seperti berikut:

Penerima sedia ada GKP 1.0 dan GKP 2.0 – RM1,500 *

Lulus permohonan baharu Geran Khas Prihatin 3.0 – RM1,500 *

Perbezaannya Dengan GKP Tambahan Permai

Mungkin ramai masih keliru apakah GKP Tambahan PERMAI dan Geran Khas Prihatin 3.0.

Berikut adalah infografik / penjelasan oleh Menteri Kewangan Malaysia, Tengku Zafrul.

Semakan Status Permohonan & Tarikh Bayaran

Semakan status permohonan baharu dan tarikh bayaran Geran Khas Prihatin 3.0 boleh dibuat secara dalam talian sahaja menerusi Portal GKP (
https://gkp.hasil.gov.my
).

Langkah semakan adalah seperti berikut:

Layari laman web
https://gkp.hasil.gov.my

Log masuk sebagai pengguna dengan menetapkan kata laluan dan soalan keselamatan.

Pergi ke menu Semakan Status

Status anda akan dipaparkan.

Maklumat Lanjut

Sebarang pertanyaan mengenai status permohonan boleh hubungi Hasil Care Line di talian 03-8911 1000 /
603-8911 1100 (Luar Negara)
.


10 Gmail Hacks Yang Anda Wajib Tahu

Gmail Hacks
banyak rupanya yang mempunyai fungsinya tersendiri. Sebut sahaja Gmail, pastinya semua mengetahui kewujudan penggunaan ciri yang ditawarkan oleh Syarikat Teknologi, Google ini.

Setelah sekian lama menapak dalam era teknologi maklumat, Gmail digunakan secara meluas dalam bidang pekerjaan, permainan video bahkan untuk mendaftar mana-mana platform media sosial.

Tetapi, adakah sebelum ini anda pernah mengetahui tentang kesemua fungsi yang terdapat pada Gmail?

Isi Kandungan

Ini 10 Gmail Hacks, Cara Guna Aplikasi Gmail Dengan Betul

Menurut laporan
SignHouse
 pada 2022, Gmail mencatatkan lebih 2.1 bilion pengguna yang aktif menggunakan aplikasi itu. Meskipun jumlahnya banyak, namun tidak semua pengguna tahu cara menggunakan Gmail dengan betul.

Justeru, jom ikuti perkongsian dibawah untuk mengetahui 10 cara bagaimana menggunakan Gmail dengan betul kerana banyak fungsi yang sebenarnya mungkin kita tidak pernah tahu selama ini.

Gmail Hacks 1:
Undo
 E-mel Yang Anda Hantar

Macam mana nak undur semula e-mel yang telah dihantar? Caranya mudah sahaja.

Anda perlu pergi ke ikon ‘Tetapan’ pada bahagian kanan atas.

Kemudian, klik “lihat semua tetapan” atau S
ee All Settings
 dan pergi pada bahagian umum (
General
).

Cari tulisan tertera “Undo Send” untuk menetapkan masa selepas e-mel dihantar. Ubah dari 5 saat kepada 30 saat (atau ikut pilihan anda).

Gmail Hacks 2: Cara Buang
E-mel
Promosi

Sebagai pengguna Gmail, pastinya anda mahukan e-mel yang diterima mempunyai kepentingan dan mempunyai nilai. Percampuran dengan e-mel promosi kadangkala boleh membuatkan kita terlepas pandang e-mel penting.

Jadi, bagaimanakah cara untuk melenyapkan e-mel promosi ini? Senang sahaja, anda hanya perlu ikuti 3 langkah berikut:

Taip “unsubscribe” pada ruangan carian Gmail.

Pilih semua e-mel dengan tanda “unsubscribe”.

Setelah selesai menanda e-mel, klik padam pada ikon tong sampah di atas untuk memadam semua e-mel.

Gmail Hacks 3: Cara Menghantar Privasi E-mel (Confidential E-mail)

Tahukah anda sebenarnya e-mel privasi / sulit boleh dinyahkan dengan ciri-cirinya seperti menyalin, mencetak dan dimuat turun oleh penerima.

Caranya adalah seperti berikut:

Anda perlu pergi ke ikon tetapan pada bahagian kanan atas.

Kemudian, klik “lihat semua tetapan” atau S
ee All Settings
 dan pergi pada bahagian Luar Talian (
Offline
).

Seterusnya, klik pada benarkan e-mel luar talian atau
Enable Offline Mail
. Kemudian klik pada simpan data luar talian pada komputer saya (
keep offline data on my computer
).

Untuk mengaktifkannya, tekan pada simbol ‘kunci’ semasa menghantar e-mel baharu.

Gmail Hacks 4: Semak Gmail Luar Talian Anda

Pengguna juga boleh mengaktifkan mod Gmail di luar talian dengan cara berikut:

Log masuk ke akaun Gmail anda.

Kemudian, klik pada ikon tetapan dan lihat semua tetapan” atau
see all settings.

Klik pada luar talian (Offline) kemudian dayakan untuk lebih banyak pilihan.

Gmail Hacks 5: Gunakan Gmail Dengan Shortcuts Papan Kekunci

Berikut adalah fungsi gabungan papan kekunci pada aplikasi Gmail:

Shift + I untuk tanda sudah dibaca.

Tombol Window atau Ctrl + Enter untuk menghantar e-mel.

Tombol Window atau Ctrl + K untuk memasukkan pautan.

Tombol C untuk mengarang (
compose
).

Tombol / untuk carian e-mel.

Tombol D untuk mengarang pada tab baru.

Shift + Ctrl + B  untuk menambah penerima e-mel atau dipanggil Salinan Karbon Buta (Blind Carbon Copy atau BCC)

Gmail Hacks 6: Cara Hantar E-mel Kemudian

Nak nampak anda masih bekerja hingga 10 malam? Gmail sebenarnya menawarkan ciri-ciri e-mel kemudian atau
email later
.

Ciri ini membolehkan pengguna menetapkan masa untuk penghantaran e-mel.

Ketika e-mel siap untuk dihantar, lihat pada tombol ‘Hantar’. Terdapat satu anak panah di sebelah kanan dan klik.

Anda akan boleh membuat penjadualan (schedule) e-mel.

Pilih tarikh dan masa yang anda inginkan.

Mudahkan? Selepas ini mudahlah kalau mahu
schedule
 awal-awal, tidak perlu lagi buka laptop lewat malam.

Gmail Hacks 7: Tunda Atau S
nooze
 E-mel

Mungkin sesetengah e-mel mempunyai tarikh dan kepentingan yang berlainan waktu. Tentunya anda akan mendahulukan e-mel yang memerlukan keutamaan dalam tempoh terdekat.

Bagi e-mel lain, anda boleh menundanya dan membuat peringatan untuk kemudian. Jadi, macam mana nak buat?

Anda perlu klik pada mana-mana e-mel yang anda ingin tunda. Kemudian klik pada ikon jam pada bahagian atas.

Pilih berapa lama anda ingin menunda e-mel tersebut.

E-mel tersebut bakal muncul semula dalam kotak e-mel pada tarikh yang telah ditetapkan.

Gmail Hacks 8: Penggunaan Jenis Label

Pengunaan label pada aplikasi Gmail sangat efektif untuk mengorganisasikan e-mel anda.

Dengan ini, anda dapat membuat pembahagian e-mel dengan lebih mudah mengikut bidang seperti pekerjaan, peribadi mahupun pelancongan serta permainan.

Caranya mudah sahaja iaitu apa yang anda perlu lakukan adalah

Lihat pada barisan bar peralatan “toolbar” dan cari “label”.

Kemudian klik “Labels” untuk mencipta label baharu. Langkah ini sama seperti mencipta folder baharu.

Gmail Hacks 9: Cipta Template

Tahukah anda Gmail juga memberikan kemudahan untuk pengguna mencipta template?

Penawaran ciri ini membolehkan pengguna untuk mencipta template e-mel untuk digunakan pada kemudian hari. Pengguna boleh mencipta template mengikut kesesuaian acara atau program.

Perkara ini memudahkan proses e-mel sekaligus menjimatkan masa anda. Langkah-langkahnya adalah seperti berikut:

Pergi ke bahagian mengarang e-mel (
compose
) dan masukkan teks yang anda ingin gunakan sebagai template e-mel.

Klik pada tiga titik pada menu dan klik Templates.

Klik pada simpan draf sebagai template dan selesai.

Gmail Hacks 10: Arkibkan E-mel Penting (Jangan Padam)

Lambakan e-mel kadang-kala membuatkan kita berasa ingin memadam semua e-mel yang tidak lagi berkepentingan. Namun, kadangkala kita cenderung memadamnya bersama e-mel yang penting secara tidak sengaja.

Tentunya kita sebagai pengguna tidak mahu perkara ini berlaku kerana ia boleh memberikan masalah khususnya melibatkan perkerjaan.

Oleh itu, pengguna boleh memastikan e-mel penting mereka selamat dengan melakukan arkib (
archive
). Ikuti langkah-langkahnya di bawah:

Klik pada e-mel yang ingin anda arkibkan.

Kemudian cari ikon peti anak panah ke bawah di bahagian atas dan klik.

Barulah e-mel penting anda lebih selamat.

Kredit Sumber:
Grema Yahaya Alhaji

Semoga perkongsian tentang 10 Gmail Hacks ini memberi sedikit pendedahan dan bermanfaat kepada anda semua.

Selain info teknologi tentang
Gmail Hacks
 ini, anda juga boleh dapatkan pelbagai lagi fakta lain berkaitan teknologi dunia yang semakin hari semakin canggih ini di
TcerDotMy
kerana kami sentiasa berkongsi fakta menarik untuk rujukan utama anda.


GOLD COAST MELAKA SERTA HARGA TIKET 2020

Isi Kandungan

Gold Coast Melaka

Bagi pelancong yang ingin menikmati sepenuhnya pengalaman di Melaka,
Gold Coast Melaka
 adalah pilihan yang tepat. Hotel ini terletak di pusat bandar dan menyediakan kemudahan yang sangat menarik kepada pengunjungya.

Tempat peranginan santai di kawasan komersial ini berjarak 5 km dari Melaka Zoo & Night Safari dan 11 km dari Lapangan Terbang Melaka.

Fasiliti yang ditawarkan

Tempat ini mempunyai pangsapuri 1 hingga 3 bilik tidur yang sederhana serta dilengkapi TV skrin rata, ruang tamu / makan dan dapur yang kecil serta mempunyai balkoni.  Sarapan pagi dan tempat letak kenderaan juga disediakan secara percuma.

Yang paling menarik adalah tempat ini mempunyai taman air yang dilengkapi  gelongsor, air pancut dan kolam ombak. Sangat sesuai untuk bawa anak-anak bercuti =)

Kemudahan lain yang disediakan di
Gold Coast Melaka
 adalah termasuk restoran yang lapang, kafe, dan restoran bertema maritim di kapal layar.

Alternatif Lain

Kepada pengunjung yang mencari alternatif lain selain
Gold Coast Melaka,
anda juga boleh memilih alternatif seperti berikut:

Bayou Lagoon Melaka

A Famosa Resort

Kedua-dua tempat ini mempunyai fasilti lebih kurang sama dengan
Gold Cost Melaka
 seperti Taman Air. Selain itu juga , di A Famosa Resort terdapat Safari dan Cowboy Town untuk dilawati oleh pengunjung.

Harga Tiket

Isnin
 –
Jumaat

Dewasa
 (RM)

Kanak-Kanak (RM)

Siang

25

15

Malam

18

10

Hujung
Minggu

Siang

35

25

Malam

18

10

Disini ada ditawarkan dua sesi untuk para pengunjung seperti berikut:

1.Sesi Siang : 8pg – 7mlm

2.Sesi Malam : 8mlm – 12tgh mlm

Lokasi & No. Untuk Dihubungi.

Lot 44, Jalan Wakaf Utama 1, Taman Saujana Indah, 75450 malacca, Melaka

06-235 2888

Diharapkan perkongsian kali ini berkaitan
Gold Cost Melaka
 akan memberi sedikit info berkaitan tempai ini bagi mereka yang bercadang untuk bercuti. Untuk mendapatkan lebih banyak info berkaitan tempat menarik dan info-info semasa anda boleh layari website
t.me/tcerdot.my
  Terima kasih.


Penyakit Gout- Punca,Tanda Dan Rawatan

Tahukah anda bahawa
 Gout
 ini sering terjadi kepada kaum lelaki yang berada dalam lingkungan umur tiga puluhan dan keatas dan perempuan juga boleh mengalami masalah ini terutamanya selepas putus haid atau menopause.

Dan tahukah anda bahawa walaupun penyakit Gout jugadianggap sebagai penyakit keturunan akan tetapi terdapat ramai pesakit Gout yang tidak mempunyai sejarah keluarga yang menghidap penyakit ini.

Gout
 sebenarnya dikelaskan sebagai penyakit Artritis yang berpunca daripada pengumpulan asid urik pada sendi dan tisu lembut di sekeliling sendi, terutama pada kaki.

Penyakit ini menyebabkan keradangan, kebengkakan dan kesakitan yang datang secara tiba-tiba pada sendi, terutamanya sendi-sendi yang besar, langsung membataskan pergerakan pesakit itu.

Biasanya, serangan Gout hanya akan membabitkan satu sendi pada satu ketika.

Isi Kandungan

Punca Penyakit Gout

Gout
 ini terjadi akibat dua faktor iaitu

Akibat asid urik yang berlebihan di dalam badan

Akibat asid urik yang tidak dibuang dengan berkesan daripada badan.

Asid Urik yang berlebihan ini menyebabkan pembentukan kristal berbentuk jarum pada sendi, iaitu punca sakit Gout. Ia juga boleh terbentuk di bahagian lain, dan akhirnya boleh menyebabkan batu karang dalam buah pinggang.

Asid urik biasanya akan mendap pada sendi ibu jari kaki. Tetapi ia juga boleh terkumpul pada sendi lain seperti belakang kaki, buku lali, lutut, pergelangan tangan, siku dan jejari tangan.

Pengumpulan asid ini boleh menyebabkan bonjolan kecil pada kulit, dipanggil

(to-fai). Pada keadaan yang lebih serius, tophi menjadi terlalu besar dan boleh pecah, serta mengeluarkan bahan seperti kapur.

Ketidakseimbangan asid urik ini kemungkinan disebabkan faktor keturunan, pengambilan makanan yang kaya protein dengan lebih, obesiti, pengambilan alkohol yang berlebihan, kerosakan buah pinggang, pengambilan ubatan tertentu seperti diuretik dan aspirin. Kekurangan air di dalam tubuh yang serius boleh memburukkan keadaan.

Tanda-Tanda

Tanda-tanda atau simptom yang menunjukkan yang anda mungkin didatangi Gout ialah apabila anda rasa sakit pada sendi terutamanya di sendi ibu jari kaki, lutut dan pergelangan kaki.

Sendi itu akan rasa sakit apabila disentuh, dan boleh ikuti oleh demam yang menggigil akibat kesakitan yang teruk.

Serangan secara tiba-tiba boleh menjadi lebih ketara pada waktu tengah malam.

Ingatlah, hanya rawatan yang sesuai boleh mengurangkan sakit dan kekerapan serangan yang seterusnya.

Tahap-Tahap Gout

Mengikut kajian, Penyakit Gout boleh dibahagikan kepada empat peringkat:

1.
Asimptomatik
 – yang tidak menunjukkan sebarang gejala atau tanda

2.
Akut
 – Dalam kes ini, tanda-tanda Gout muncul dengan cepat dan secara tiba-tiba, biasanya pada tisu lembut beberapa sendi, dan sakit akan hilang dengan kadar yang cepat.

3.
Interkritikal
 – ini adalah fasa di mana tiada serangan gout dan ini boleh berlangsung selama beberapa bulan atau juga bertahun lamanya.

4.
Kronik
 – bagi peringkat kronik pula, serangan boleh berlaku berulang kali, dipanggil ‘
Polyarticular
Gout’
. Pesakit akan berasa amat sakit, kejang dan kaki mungkin berubah bentuk, bengkak, merah, dan panas, termasuk demam. Kategori kronik yang sudah teruk pula, boleh berlaku kerosakan ginjal, hipertensi, dan batu karang.

Hiperurisemia

Kebanyakan pesakit Gout mempunyai kadar asid urik yang tinggi. Keadaan ini dipanggil ‘
hiperurisemia’.

‘Hiperurisemia’
 berlaku apabila buah pinggang gagal menyingkirkan asid urik secara secukupnya atau apabila badan menghasilkan terlalu banyak asid urik.

Rawatan

Ubatan pilihan untuk Gout  ialah  ‘
Nonsteroidal anti-inflammatory drugs (NSAIDs)’, Colchicine( kol-chi-sin),
atau
‘Glucocorticoids’.

Rawatan jangka panjangnya pula ialah terapi ‘
Anti-hyperuricemik
’.

Walau bagaimanapun, amalan pemakanan yang betul mampu membuat perubahan kecil dalam mengurangkan aras plasma asid urik.

Adakah anda rasa anda juga mungkin mengidap Gout? Berusahalah membuat perubahan melalui diet pemakanan yang rendah protein.

Elakkan makanan tinggi purin yang berasal daripada sumber protein. Hadkan pengambilan sardin dan ikan bilis. Pengambilan daging hendaklah di hadkan kepada satu hidangan sehari dan jangan makan organ dalaman seperti buah pinggang, hati dan otak.

Kementerian Kesihatan Malaysia

Sayuran seperti asparagus, kekacang, pis, cendawan, bunga kobis, dan bayam boleh diambil secara berhemah.

Banyakkan minum air kerana ini dapat membantu penyingkiran asid urik.

Juga, elakkan pengambilan alkohol.

DIAGNOSIS

Untuk mengenalpasti Gout secara tepat, ujian mikroskopi dijalankan bagi bendalir yg disedut daripada sendi.

Walau bagaimanapun, janganlah anda risau. Jika anda mengalami tanda-tanda Gout diatas, dapatkan yang sebaiknya dengan segera supaya tidak berpanjangan dan menimbulkan kesan yang lebih serius.

Pada peringkat awal, dengan yang sewajarnya, hidup anda mampu pulih seperti sediakala. Rawatan awal adalah penghilang sakit Gout.

Mulakan dengan pemakanan yang sesuai serta gaya hidup yang lebih sihat dan positif.

Sumber:
MyHEALTH Kementerian Kesihatan Malaysia.

Penutup

Akhir kata, diharapkan perkongsian kali ini berkaitan
Penyakit Gout-Punca,Tanda Dan Rawatan

akan memberi sedikit info untuk tatapan anda semua. Untuk mendapatkan lebih banyak info berkaitan kesihatan dan info-info semasa anda boleh layari website
t.me/tcerdot.my
. Terima Kasih

Menarik Untuk Dibaca:
 Penyakit Anemia-Gejala,Penyebab dan Rawatan


Graduan UNISEL penerima Anugerah Pelajar Terbaik Perakaunan 2020 MIA

Graduan Universiti Selangor (UNISEL) Muhamad Farid Wahid diumumkan sebagai penerima Anugerah Pelajar Terbaik Perakaunan 2020 oleh Institut Perakaunan Malaysia (MIA) pada Persidangan Antarabangsa 2021 yang diadakan secara dalam talian dari 8 hingga 10 Jun lepas.

Pengarah Komunikasi Korporat UNISEL Hasril Abu Hassan, berkata Muhamad Farid, 26, bakal menerima biasiswa pembangunan profesional daripada Institute of Chartered Accountants in England and Wales (ICAEW) dan wang tunai berjumlah RM500 susulan kejayaannya.

Muhamad Farid adalah alumni Ijazah Sarjana Muda (ISM) Perakaunan (Kepujian) yang tamat pengajiannya pada Disember 2020 dan kini bertugas di Petroliam Nasional Berhad (Petronas) sebagai ‘Protégé-GEES’ atau eksekutif junior, katanya dalam kenyataan, hari ini.

Sementara itu Muhamad Farid, berkata beliau bersyukur dan bangga dapat mengharumkan nama UNISEL, sekali gus menjadi inspirasi kepada pelajar lain terutama sekali pelajar program perakaunan.

“Jutaan terima kasih kepada keluarga, pensyarah serta rakan yang banyak menyokong saya selama ini. Harapan saya agar dapat menjadi pemangkin semangat buat rakan yang lain,” katanya dipetik oleh kenyataan sama.

Sumber
Berita Harian

Baca Juga:
Permohonan Program Online Kejuruteraan Menu AIM


GUNA BAHAN INI UNTUK HILANGKAN BAU BUSUK

Bau busuk di dalam ruang rumah menyebabkan ketidakselesaan penghuni rumah. Selain menggunakan pewangi yang terdapat dipasaran. Anda boleh juga menggunakan bahan semulajadi yang berada di dapur rumah anda sahaja.

Arang

Arang bukan sahaj berfungsi sebagai bahan bakar, tetapi boleh juga meneutralkan bau disekeliling.
Ada juga portal berkongsi tip dengan cara membiarkan arang selama seminggu untuk singkir bau hapak dalam peti ais.

Daun pandan

Daun ini kalau dikisar dan ditapis airnya digunakan sebagai perasa makanan. Tidak dinafikan fungsinya juga sebagai penaik ‘bau’ hidangan.

Namun kalau dihiris dan dipadankan dengan mawar kering, ada mengatakan ia boleh jadi pewangi serta penghalau serangga seperti langau atau lipas bagi ruang dalam kabinet mahupun peti ais.

3. Bunga cengkih

Rasa bunga cengkih pedas tidak pernah menutup kebaikan lain rempah-ratus itu apabila cukup wangi dalam masakan.

Justeru, sebabkan aroma unik itu, rempah ini boleh menghilangkan bau kurang menyenangkan dalam peti sejuk.

Ambil tujuh hingga 10 tangkai dan letakkan di bahagian makanan di peti sejuk.

Oat

Oat mempunyai kemampuan menyerap kelembapan dengan baik termasuk bau busuk di sekeliling anda. Jadi jika ada sampah yang tidak dibuang dan baunya melekat sehingga berhari-hari dalam rumah, ambil beberapa genggam oat dan taburkan dalam tong sampah anda.

Pelembut pakaian

Pelembut pakaian bukan sahaja akan mewangikan pakaian anda tetapi ia mampu mewangikan kediaman anda. Mudah saja! Tuang satu penutup pelemput pakaian dalam air mendidih dan letak pada ruang di kediaman yang berbau busuk.

Aroma dari pewangi pakaian akan tersebar ke seluruh rumah dan jika anda rajin, gunakan air tersebut untuk mopkan laintai rumah anda.

Kulit epal dan kulit kayu manis

Masukkan kulit epal dan kayu manis dalam air dan masakannya sehingga menggelegak dan baunya naik. Matikan api dan biarkan aroma tersebut tersebar di seluruh kediaman rumah anda.

Lemon

Lemon memang cukup terkenal sebagai agen penghilang bau. Caranya mudah, belah lemon kepada dua bahagian dan sumbat garam ditengahnya. Letakkan di atas piring dan letakkan di tengah rumah anda. Lemon dan garam akan menyerap bau busuk.

Minyak essential

Jika tidak mempunyai diffuser, tidak mengapa kerana anda hanya perlu titiskan dua ke tiga titik minyak essential ke dalam air mendidih dan biarkan wapnya tersebar ke segenap ruang rumah anda.

Ia bukan sahaja mampu menghilangkan bau busuk tetapi juga memberi ketenangan kepada anda seisi keluarga.

Semoga perkongsian ini bermanfaat dan berguna untuk mengharumkan rumah anda.


Guna ini untuk Hilangkan Parut Jerawat, Terbukti Berkesan!

Isi Kandungan

Bahan yang Disarankan untuk Hilangkan Parut Jerawat

Setelah jerawat mengecut dan
pulih

, masalah parut jerawat pula yang perlu diselesaikan.  Parut jerawat apabila me
menuhi wajah sememangnya mencacatkan penampilan anda.

Parut jerawat dapat dipulihkan dengan penggunaan ubat-ubatan dengan bahan-bahan tertentu.  Apabila parut jerawat dapat dipulihkan, pastinya anda akan lebih yakin apabila berada di khalayak ramai tanpa berasa malu dan segan.

Antara masalah sering berlaku akibat dari bekas jerawat adalah hiperpigmentasi, pasca-inflamasi, parut hipertrofik, dan keloid.

Mungkin sukar untuk mencari ubat atau krim juga produk penjagaan kulit yang bersesuaian untuk menyelesaian parut jerawat ini.

Pilihan yang tepat untuk merawat parut jerawat

Keinginan untuk mengembalikan wajah ke keadaan semula jadi sememangnya didambakan.  Mudah untuk mendapatkan rawatan di pusat-pusat kecantikan dengan menggunakan teknologi terkini namun kos rawatannya juga tinggi.

Anda tidak perlu berada dalam dilema lagi, anda boleh melakukan rawatan ini sendiri di rumah sehingga masalah parut jerawat dapat hilang dengan segera.  Pemilihan ramuan ubat-ubatan
dan rawatan yang tepat
perlu dilakukan dengan teliti agar masalah dapat diselesaikan.

Terdapat beberapa pilihan bahan yang bersesuaian dan rawatan untuk menyembuhkan parut jerawat.

Dikongsikan beberapa bahan yang mesti ada untuk menghilangkan parut jerawat.

1. Niacinamide

Niacinamide sering terdapat di dalam kandungan gel penghilang parut jerawat.  Niacinamide berkesan menghilangkan parut jerawat dengan mencerahkan kawasan gelap yang disebabkan oleh hiperpigmentasi.

Niacinamide berfungsi secara optimum dengan bahan lain sebagai contoh mucopolysaccharide (MPS) dan pionin.  Secara keseluruhan, bahan-bahan ini dapat memberikan rawatan menyeluruh untuk parut jerawat dan juga memulihkan tekstur permukaan kulit.

Anda boleh menggunakannya pada waktu pagi dan petang, 2-3 kali sehari. Ia boleh digunakan sebelum anda memakai alat solek.   Sapukan sehingga parut jerawat berkurangan atau pulih sepenuhnya.

2. Asid Alfa-Hidroksi (AHA)

Kandungan ini sering dijumpai dalam ubat jerawat dan sesetengah produk penjagaan wajah.

AHA berfungsi membuang lapisan luar kulit yang bermasalah dan mengalakkan pertumbuhan kulit baru juga mengelakkan dari pori tersumbat.

Ia juga membantu mengurangkan parut jerawat pada permukaan kulit.

3. Asid laktik

Asid laktik berfungsi untuk membuang sel kulit mati.  Sama seperti AHA, asid laktik juga mengurangkan bekas parut dan melicinkan tekstur kulit.

Kandungan ini dapat memperbaiki keadaan parut jerawat dan sekatakan warna kulit. Menggunakan asid laktik dua minggu sekali selama tiga bulan berturut-turut dapat mengoptimumkan penyembuhan parut jerawat.

4. Retinoid

Retinoid dapat menyekat keradangan, mengurangkan jerawat, dan mempercepat pertumbuhan sel kulit baru.

Selain itu, retinoid juga mencerahkan kulit hiperpigmentasi yang disebabkan oleh jerawat. Penggunaan retinoid harus disertai dengan pemakaian pelindung matahari, kerana kulit cenderung sensitif terhadap paparan sinar matahari setelah menggunakan retinoid.

5. Asid Azaleik

Asid Azaleik adalah antimikroba dan anti-radang.  Ia juga berfungsi merawat wajah yang berjerawat.

Asid Azaleik dapat menghalang pertumbuhan bakteria di liang yang menyebabkan jerawat. Biasanya, asid azaleik datang dalam bentuk gel atau krim.

Kandungan ia dapat mengatasi kerengsaan, keradangan, dan memudarkan parut jerawat. Asid Azaleik juga mendorong penggantian sel kulit untuk warna kulit yang lebih sekata.

Pilihan mengikut kesesuaian

Anda boleh memilih bahan seperti di atas untuk menyembuhkan parut jerawat anda. Penyembuhan parut jerawat ini juga dapat dilengkapkan dengan penjagaan kulit yang betul.

Jangan lupa untuk terus menggunakan pelindung matahari semasa anda berada di luar. Pelindung matahari membantu melindungi kulit wajah dari sinar matahari dan mencegah munculnya semula jerawat dan juga pigmentasi.


Guru Ganti MyStep KPM 2023 Mohon Sekarang!

Guru Ganti
 adalah salah satu jawatan yang sentiasa dinanti oleh mereka yang sedang mencari kerja kosong. Ada juga dalam kalangan graduan yang fokus dia adalah guru ganti. Berganjak dari satu sekolah ke satu sekolah bergelar guru ganti. Tak menjadi masalah padanya kerana kepuasan menjadi guru walaupun sebagai guru ganti cukup membanggakan.

Isi Kandungan

Apa itu guru ganti?

Guru ganti adalah guru tidak terlatih yang ditempatkan di sekolah berdasarkan kekosongan. Ianya bertujuan untuk mengisi kekosongan sementara guru tetap disebabkan cuti bersalin, cuti sakit, cuti mengerjakan haji, berkursus atau lain-lain hal yang dibenarkan.

Khidmat Guru Ganti akan tamat apabila guru yang diganti telah tamat tempoh bercuti atau berkursus dan kembali bertugas di sekolah.

Minimun 28 hari ketiadaan guru dibolehkan oleh pihak sekolah mencari guru ganti kepada guru bercuti tersebut. Harus diketahui juga, guru ganti ini tidak mempunyai kelulusan atau latihan ikhtisas, hanya lantikan kontrak sahaja.

Apa pula MyStep?

Malaysia Short-Term Employment Programme (MySTEP) merupakan inisiatif Kerajaan yang menyediakan peluang pekerjaan jangka pendek (kontrak) di pelbagai Kementerian, Agensi Kerajaan, Syarikat Berkaitan Kerajaan (GLC), Syarikat Pelaburan Berkaitan Kerajaan (GLIC) dan Rakan Strategik.

Inisiatif MySTEP ini disediakan khusus buat warganegara Malaysia yang berumur 18 tahun ke atas daripada pelbagai latar belakang akademik dalam usaha Kerajaan membuka lebih banyak peluang pekerjaan dan memberi pengalaman kerja bagi meningkatkan kebolehpasaran pekerja di Malaysia.

Guru Ganti MyStep KPM 2023

Di sini kami akan kongsikan beberapa jawatan kosong guru ganti bagi tahun 2023 ini.

SELANGOR

Iklan Pengambilan Personel MySTEP (Guru Ganti) Pejabat Pendidikan Daerah Klang Tahun 2023.

Borang Permohonan boleh didapati di Pejabat Pendidikan Daerah Klang.

Tarikh tutup permohonan adalah pada
19 Mac 2023.

Segala info lanjut boleh rujuk poster dan borang di bawah:

Borang permohonan adalah seperti berikut:

Sebarang maklumat lanjut, boleh terus ke laman facebook rasmi
 PPD KLANG.

Kelantan

1:
Pasir Mas

Dibuka Pada
10 Januari 2023
.

Maklumat Jawatan:

Jawatan : Guru Ganti MySTEP KPM

Penempatan : Sekolah rendah dan menengah dalam PPD Pasir Mas

Tempoh Bertugas : Tertakluk kepada kekosongan guru di sekolah

Kadar Upah:

Kadar bayaran upah yang ditetapkan adalah seperti berikut:

SPM : RM1700

STPM/Diploma : RM 1900

Ijazah : RM 2100

Kadar bayaran upah adalah untuk tempoh perkhidmatan sebulan termasuk KWSP,SOCSO dan lain lain yang berkenaan.

Syarat Kelayakan:

Permohonan adalah dipelawa kepada individu yang berkelayakan berikut:

Warganegara Malaysia

Tinggal di daerah Pasir Mas

Sihat tubuh Badan

Berumur 18 hingga 35 tahun

Bidang Tugas:

Guru ganti MySTEP akan menjalankan tugas berikut:

Melaksanakan pengajaran dan pembelajaran di bilik darjah seperti guru tetap

Menjalankan tugas-tugas guru yang digantikan.

Terlibat dengan aktiviti kokurikulum

Tugas-tugas lain yang diarahkan oleh pihak sekolah.

Cara Memohon:

Pemohonan boleh dibuat dengan cara mengisi borang Permohonan Guru Ganti yang boleh diambil di kaunter Pejabat Pendidikan Daerah Pasir Mas atau dimuat turun melalui link seperti di bawah:

http://shorturl.at/IMOQ4

Semua permohonan perlu disertakan dengan:

Sekeping gambar berukuran passport

Salinan kad pengenalan

Salinan kelayakan akademik yang disahkan

Semua borang permohonan dan dokumen yang dinyatakan perlu dihantar ke Pejabat Pendidikan Daerah Pasir Mas pada atau sebelum
 10 Februari 2023.

2:
 Tanah Merah

Maklumat Jawatan:

Jawatan : Guru ganti MySTEP KPM

Penempatan : Sekolah rendah dan menengah dalam PPD Tanah Merah

Tempoh bertugas : Tertakluk kepada kekosongan guru di sekolah

Kadar upah:

Kadar upah yang ditetapkan adalah seperti berikut:

IJAZAH : RM2000

DIPLOMA/STPM : RM1800

SPM : RM1600

Kadar bayaran upah adalah untuk tempoh sebulan termasuk caruman KWSP dan SOCSO

Syarat Kelayakan:

Permohonan adalah dipelawa kepada individu yang berkelayakan seperti berikut:

 Warganegara Malaysia

Tinggal di Daerah Tanah Merah sahaja

Sihat tubuh badan

Berumur antara 18 hingga 35 tahun

Bidang Tugas:

Guru ganti MySTEP akan menjalankan tugas seperti berikut:

Melaksanakan pengajaran dan pembelajaran di bilik darjah seperti guru tetap

Menjalankan tugas tugas lain guru yang diganti

Terlibat dengan aktiviti ko kurikulum

Tugas tugas lain yang diarahkan oleh pentadbiran sekolah

Cara Pohon:

Permohonan boleh dibuat dengan cara mengisi borang permohonan guru ganti yang boleh diambil dikaunter pejabat Pendikan Daerah Tanah Merah dan dihantar bersama dokumen berikut:

 Resume

 Sekeping gambar berukuran passport

 Salinan kad pengenalan

Salinan sijil akademik yang disahkan

Semua borang permohonan dan dokumen yang lengkap perlu dihantar ke Pejabar Pendidikan Daerah Tanah Merah sebelum atau pada 22 Januari 2023
 .

Permohonan yang berjaya akan dihubungi melalui telefon tertakluk kepada kekosongan dan opsyen di sekolah.

Perak

Hebahan berkenaan dengan Permohonan Jawatan Kosong Guru Ganti MySTEP
Pejabat Pendidikan Daerah Perak
 Tengah
 2023. Borang permohonan boleh dimuat turun daripada QR Code dan link:

https://drive.google.com/…/13Gn1dD32CVM190oK…/view…

Atau boleh juga diperoleh di Pejabat Pendidikan Daerah Perak Tengah.

Tarikh tutup permohonan pada
28 Februari 2023
. Sebarang pertanyaan lanjut boleh berhubung dengan Encik Mohd Hafifi bin Abd Hafidz Penolong PPD (Menengah dan Tingkatan Enam) 053711273.

Penutup

Selain senarai yang kami sediakan untuk kalian, sebenarnya banyak lagi jawatan kosong lain berkaitan bidang perguruan ini untuk dimohon. Pemohon boleh rujuk di laman sosial facebook dan rujuk juga page kami untuk info lanjut.

Di bawah MyStep juga, terdapat banyak lagi jawatan kosong atau kerja kosong lain yang boleh dipohon selain guru ganti. Macam mana nak mohon? Klik link di
SINI
dan mohon ya. Semoga dipermudahkan dan beroleh pekerjaan bagi mereka yang sedang bergelut mencari kerja.


Guru Jadikan Murid Sebagai Content Media Sosial Bakal Berdepan Tindakan – Menteri Pendidikan

Guru Jadikan Murid Sebagai Content
media sosial tidak wajar dilakukan. Ini kerana seorang yang bergelar pendidik boleh dikenakan tindakan melanggar garis panduan penglibatan murid di dalam media sosial jika berbuat demikian.

Dengan kemajuan teknologi dan ledakan media sosial pada masa kini, memang ramai yang berjinak-jinak dalam bidang
content

creation
 terutamanya di TikTok. Ramai juga yang menjadikan bidang ini sebagai sumber pendapatan yang kedua walaupun telah mempunyai kerja yang tetap.

Namun, guru-guru sekolah di Malaysia yang menjadikan anak murid atau pelajar sekolah sebagai ‘content’ atau kandungan di media sosial ini boleh dikenakan tindakan oleh Kementerian Pendidikan Malaysia (KPM).

Ini kerana ada di antara Guru Jadikan Murid Sebagai Content yang tidak menutup wajah murid yang muncul dalam video mereka, dan ini boleh menyebabkan maklumat peribadi pelajar terbabit bocor kepada pihak yang mempunyai niat yang jahat.

Isi Kandungan

Guru Jadikan Murid Sebagai Content Media Sosial Bakal Berdepan Tindakan

Guru yang menjadikan pelajar sebagai kandungan media sosial bakal berdepan dengan tindakan oleh Kementerian Pendidikan Malaysia (KPM).

Menteri Pendidikan, Fadhlina Sidek berkata, kementerian tidak akan berkompromi terhadap sebarang isu pelanggaran garis panduan penglibatan murid di dalam media sosial.

“Sekiranya garis panduan itu tidak dipatuhi dan ada aduan, tindakan boleh diambil,” katanya ketika ditemui pemberita selepas sesi Town Hall
Sinar Harian
 bersama Menteri Pendidikan di sini pada Jumaat lalu.

Media sebelum ini melaporkan ibu bapa resah dan menyelar tindakan segelintir guru yang menggunakan anak murid sebagai kandungan untuk dimuat naik ke akaun laman sosial mereka demi mengejar populariti dan mendapat habuan peribadi.

Majlis Permuafakatan Persatuan Ibu Bapa dan Guru Nasional (PIBGN) juga dilaporkan menerima sekurang-kurangnya satu aduan sehari daripada ibu bapa mengenai anak mereka yang dijadikan kandungan peribadi media sosial guru.

Credit Sumber:
Sinar Harian

Respon Daripada Warganet Tentang Isu Ini

Pengumuman oleh Menteri Pendidikan itu nampaknya disambut baik oleh warganet yang rata-ratanya bersetuju dengan tindakan KPM tersebut.

Dalam masa yang sama, warganet juga berpendapat peniaga kantin sekolah juga perlu dikenakan tindakan jika melakukan perkara yang sama kerana ada juga pekerja kantin sekolah yang turut berbuat demikian.

Harapan Penulis

Diharapkan perkongsian tentang peringatan untuk semua pendidik ini iaitu jangan Guru Jadikan Murid Sebagai Content untuk kepentingan peribadi ini bermanfaat untuk semua guru-guru di luar sana kerana tidak akan ada kompromi terhadap sebarang isu pelanggaran garis panduan penglibatan murid di dalam media sosial selepas ini.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Guru Pembimbing Pelajar

Guru Mampu Bimbing Lebih Baik Disekolah

Sekolah adalah kawasan yang selamat dan sesuai untuk pelajar menimba ilmu selain dapat menumpukan perhatian kepada setiap mata pelajaran yang diajar guru.

Sebaliknya, jika sekolah ditutup, dibimbangi hanya akan merencatkan proses pengajaran dan pembelajaran antara guru dan pelajar malah kerja tugasan atau kerja kursus pelajar tidak dapat disiapkan dalam masa yang ditetapkan.

Pengetua Sekolah Menengah Kebangsaan (SMK) Seri Mulia, Bandar Tun Razak, Sapura Amat berkata, beliau memberi jaminan pihak sekolah terutama guru akan mematuhi prosedur operasi standard (SOP) selain memantau setiap kegiatan pelajar ketika berada di sekolah.

“Selepas Hari Raya Aidilfitri, ujian lisan, kerja kursus, amali sains akan bermula. Saya bimbang pelajar tidak mampu kuasai sepenuhnya. Jika pelajar terus dibiarkan belajar di luar sekolah atau hanya di rumah, saya juga risau mereka akan ketinggalan pelajaran kerana tidak semua mempunyai akses pendidikan yang sama.

“Pihak sekolah dan guru akan sentiasa bekerjasama, manakala ibu bapa juga sentiasa diingatkan jika anak-anak tidak sihat, jangan hadir ke sekolah. Jadi, bila ada gabungan semua pihak, tiada alasan untuk kita khuatir menghantar anak-anak ke sekolah,” katanya kepada Utusan Malaysia di sini.

Bagi guru bahasa Inggeris, Victoria Francis, 40, sebagai pendidik, tiada kepuasan dalam sesi pengajaran selagi ia tidak dijalankan secara bersemuka kerana pelajar belum bersedia ke arah itu (PdPR).

“Cuba bayangkan macam mana saya mahu membantu mereka untuk menulis, mendengar dan bercakap bahasa Inggeris, walhal mereka tidak selesa belajar dalam talian. Kalau di sekolah, kita boleh bantu mereka, tetapi di rumah terlalu banyak gangguan,” katanya.

Senada dengan Victoria, guru mata pelajaran Sains Rumah Tangga, Masayu Mohamed Yunus, 48, pula berpendapat, pelajar Tingkatan 4 dan 5 perlu menyiapkan kerja kursus wajib melibatkan jahitan dan amali masakan yang membawa 30 markah dalam peperiksaan SPM.

“Tugasan praktikal seperti ini perlu tunjukkan demonstrasi, kalau tidak pelajar tidak faham. Sebab itu saya lebih gemar mengajar secara bersemuka selain pelajar fokus dalam setiap tugasan mereka,” katanya.

Guru mata pelajaran Prinsip Perakaunan, Hamizah Abas, 41, pula berkata, dia berpuas hati jika terus mengajar di sekolah meski pun terpaksa mengulang semula topik mata pelajaran yang sudah diajar.

“Apabila saya mengajar secara PdPR, keberhasilannya hanya merekodkan kurang 30 peratus berbanding pembelajaran di sekolah sebanyak 80 peratus.

“Cuma, jika tutup sekolah, saya mencadangkan sistem penggiliran diwujudkan untuk pelajar Tingkatan 1 hingga 4 manakala Tingkatan 5 pula ke sekolah seperti biasa agar risiko jangkitan rendah,” katanya.

Sumber
Utusan Malaysia

Artikel lain:
Proton Besarkan Kilang Pengeluaran Di Tanjung Malim


Guru Terkilan Hanya Seorang Pelajar Hadir Kelas Tambahan

Guru terkilan
 boleh menyebabkan ilmu yang dipelajari tidak diberkati, malah menyukarkan lagi para pelajar untuk menjawab kertas soalan peperiksaan.

Pelajar tingkatan 5 2020 ketika ini tentunya sedang menduduki peperiksaan Sijil Pelajaran Malaysia (SPM) setelah ujian tersebut terpaksa ditangguhkan sejak Disember tahun lepas.

Perkara ini berlaku ekoran kes harian Covid-19 yang mendadak naik dan membimbangkan.

Memandangkan tempoh pembelajaran sepanjang tahun lalu agak mencabar susulan penutupan sekolah , guru-guru tetap tidak berputus asa untuk mencurahkan ilmu dan membuat ‘pecutan akhir’ demi memastikan para pelajar dapat menjawab kertas
peperiksaan
 dengan sebaik mungkin.

Tidak terkecuali bagi seorang guru wanita ini yang telah mengadakan kelas tambahan untuk pelajar kelasnya ketika hari senggang peperiksaan baru-baru ini.

Namun begitu, apa yang menyedihkan buat guru wanita ini adalah apabila usahanya ternyata sia-sia kerana hampir keseluruhan pelajar tersebut tidak menghadirkan diri pada masa yang ditetapkan.

Kisah guru tersebut diceritakan oleh anaknya menerusi laman sosial Twitter yang sehingga kini telah meraih 15,000 retweet.

Pelajar yang hanya mahu dikenali sebagai Ammar berkata, ibunya yang mengajar subjek Sains untuk tingkatan 5 itu sudah membuat hebahan menerusi Whatsapp pada malam sebelumnya tentang kelas tambahan tersebut.

Isi Kandungan

Guru Terkilan Usaha Tidak Dihargai

“Malam sebelumnya ibu dah war-warkan..siap beritahu ‘Cikgu nak belanja sarapan’ sebab kelas tambahan diadakan  pada waktu pagi. Keesokannya ibu pun beli 14 bungkus sarapan untuk pelajarnya yang seramai 14 orang.

“Tunggu punya tunggu, sampai pukul 9 pagi hanya ada seorang pelajar yang datang. Ibu mengajar macam biasa sambil menunggu pelajar lain yang mungkin lewat sampai.

“Tapi sampai habis kelas pun, hanya seorang pelajar saja yang datang. Ibu sedekahkan sarapan untuk pelajar kelas lain dan bawa pulang empat bungkus. Anak mana yang tidak sedih bila jadi macam ni,” cerita pemuda berumur 22 tahun itu.

Menurut Ammar, ibunya ada meluahkan rasa terkilan dengan situasi tersebut namun mengambil pendirian untuk bersangka baik.

“Ibu husnodzon saja…mungkin mereka ada hal hari sabtu tempoh hari.. sebab tu tak dapat hadir. Kita faham mungkin ada yang susah nak keluar lebih-lebih lagi ketika pandemik sekarang.

“Tapi apa salahnya respon dalam Whatsapp dan beritahu guru mereka. Ibu saya expect pelajarnya akan datang sebab tiada yang inform mereka tak nak datang.

“Masa kelas berlangsung hari tu pun, ibu ada tanya lagi tapi seorang pun tak respon,” katanya.

Pelajar menduduki peperiksaan SPM dengan mengikuti norma baharu. Gambar hiasan. Kredit Gambar – Utusan

Adab Sebelum Ilmu

Bercerita mengenai ibunya sebagai seorang guru  dari kata macanya, Ammar berkata wanita tersebut sudah berkecimpung dalam bidang pendidikan selama hampir 22 tahun.

“Ibu juga merupakan seorang yang sangat tidak lokek kalau membabitkan pelajar. Pernah sebelum ini, bila ada pertandingan menghias kelas, ibu sanggup sponsor wang. Siapa sangka kelasnya menjadi juara dalam pertandingan itu,” ceritanya sambil menambah, ibunya merupakan seorang yang sangat komited.

Tambah pemuda ini, dia sekadar membuat perkongsian tersebut untuk memberi kesedaran kepada para pelajar khususnya agar menghargai pengorbanan guru dan menjaga adab dengan insan berkenaan.

“Cubalah kalau apa yang guru kita buat walaupun kecil, tolong hargai. Bagi saya yang penting adalah adab, result tu nombor dua. Saya tak kata semua, hanya segelintir sahaja bersikap seperti itu.

“Apapun, kepada semua calon, selamat maju jaya dan buatlah yang terbaik untuk banggakan ibu bapa, guru dan sekolah. Buktikan bahawa pandemik ini bukan alasan untuk kita dapat keputusan yang bagus,” katanya lagi.

Perkongsian ini turut mendapat komen daripada netizen yang turut bersimpati dan kecewa dengan perangai yang ditunjukkan oleh para pelajar tersebut. Malah, ada juga yang turut berkongsi pengalaman ibu masing-masing yang bertugas sebagai seorang guru, turut pernah mengalami nasib yang serupa.

Penutup

Lantaran itu, kita sebagai seorang penuntut ilmu tidak kira sebagai pelajar sekolah atau universiti atau di mana-mana tempat menuntut ilmu sekalipun seharusnya menjaga adab berguru dan mengelakkan daripada membuat guru terkilan.

Teruskan bersama kami di
t.me/tcerdot.my
 untuk mendapatkan informasi dan bahan-bahan pendidikan yang terkini dan terbaik dari semasa ke semasa. Terima kasih kerana menyokong kami dan semoga artikel
Guru Terkilan Hanya Seorang Pelajar Hadir Kelas Tambahan
ini dapat memberi manfaat buat semua.

Anda juga mungkin berminat dengan :

Latih Tubi Lengkap Soalan SPM Matematik Tambahan

Latih Tubi Lengkap Soalan SPM Matematik

Koleksi Kuiz Online Tingkatan 5


Hab Tenusu Terbaru DLMI

Hab Terbaru DLMI Di Negeri Sembilan

Dutch Lady Milk Industries Bhd (DLMI) melantik firma perunding pengurusan projek dan kejuruteraan, Royal HaskoningDHV bagi membangunkan kemudahan pengeluaran terbaharu bercirikan mesra alam di Bandar Enstek, Negeri Sembilan. Pengarah Urusan DLMI, Tarang Gupta berkata, kontrak itu meliputi kerja reka bentuk, pemerolehan, pengurusan pembinaan, pengoperasian dan permulaan kemudahan terbabit selain bantuan pemindahan dari kilang sedia ada di Petaling Jaya, Selangor ke hab baharu.

“Kilang baharu itu dijangka dapat merevolusi proses rantaian bekalan syarikat. Pengalaman serta kepakaran Royal HaskoningDHV itu akan memastikan hab tenusu terbaharu DLMI ini berkelas dunia serta dilengkapi dengan teknologi mesra alam terkini.

“Ini dapat meningkatkan produktiviti bagi penghasilan lebih banyak produk untuk manfaat rakyat Malaysia selain menambah aspek pengambilan susu di masa depan,” katanya.

Menurutnya, kemudahan berkenaan juga akan memperkasa DLMI untuk mencatat pertumbuhan lebih ketara serta menyumbang kepada ekonomi Malaysia serta sektor tenusu tempatan.

Sumber
Metro Online

Artikel lain:
Permohonan Biasiswa Khazanah Global Scholarship


Had Bayaran Jaminan Mahkamah Dinaikkan

Had bayaran jaminan mahkamah menerusi eJamin kini RM500,000

Had pemindahan pembayaran digital bagi jaminan mahkamah menerusi aplikasi eJamin telah dinaikkan kepada RM500,000 daripada RM30,000.

Pengendali aplikasi itu Pertama Digital Bhd dalam satu kenyataan pada Khamis berkata, pemindahan bank menerusi dalam talian bagi membayar jaminan mahkamah sebelum ini dihadkan kepada RM30,000 bagi setiap urus niaga mengikut Had Standard Proses Pertukaran Kewangan BC2 (FPX) oleh Payments Network Malaysia Sdn Bhd (PayNet).

“Dengan sokongan pegawai mahkamah di seluruh negara, eJamin telah mengurangkan proses jaminan daripada setengah hari kepada hanya beberapa minit, sekali gus membolehkan pembayaran jaminan dibuat melalui telefon pintar dan pelayar laman web. Had itu kini telah ditingkatkan kepada RM500,000,” katanya dalam satu kenyataan pada Khamis.

Sehingga kini, eJamin telah dilaksanakan di lebih daripada 140 lokasi mahkamah di seluruh Malaysia.

Pertama digital juga sedang berusana memperluaskan sistem jaminan digital untuk tahanan reman polis dan mahkamah jenayah Syariah.

Awal tahun ini, ia melaporkan bahawa kutipan jaminan berjumlah RM45.46 juta dikumpulkan daripada Januari hingga Disember 2020 dengan kadar pertumbuhan bulanan sebanyak 18.21 peratus.

Sumber
Sinar Harian

Artikel lain :
Kod QR Hijau Bagi Rentas Negeri


Halia : Khasiat Herba Tradisional Ini Terhadap Kesihatan

Halia merupakan herba tradisional yang banyak digunakan dalam masakan juga untuk kesihatan.

Ia mempunyai rasa pedas, memberi aroma wangi apabila dimasak dan selalu dijadikan sebagai penambah perasa dalam masakan, ia juga membantu membuang bau hanyir bagi pelbagai masakan.

Satu lagi keistimewaan halia ialah ia dapat membantu mengeluarkan angin dari dalam badan. Sangat sesuai menghilangkan
ketidakselesaan perut.
Memang bagus dan berkesan!

Terdapat banyak lagi khasiat dan manfaat halia yang perlu kita ketahui.  Mari kita semak.

Isi Kandungan

KHASIAT HALIA

1. Mengekalkan Peredaran Darah Normal

Pengambilan halia yang berterusan dikatakan dapat membantu menurunkan paras gula serta menstabilkan tekanan darah.

Ini kerana halia mengandungi kromium, magnesium dan zink yang membantu untuk melancarkan aliran darah serta mengelak dari kesejukan, demam dan peluh berlebihan.

2.  Penahan Sakit Semulajadi

Halia merupakan ubat penahan sakit semula jadi yang kuat kerana ia mengandungi gingerol dan shagaol iaitu bahan anti-radang yang paling mujarab.

3.
Membantu Mengurangkan Berat Badan

Halia mengandungi banyak elemen “pembakaran”, mempercepatkan metabolisme dan mengurangkan selera makan.  Secara tidak langsung, halia dapat membantu mengurangkan berat badan.

4. Mencegah Demam dan Selesema

Halia telah digunakan beribu-ribu tahun sebagai rawatan semula jadi untuk demam dan selesema di seluruh Asia.

Untuk merawat demam dan selesema bagi orang dewasa, disyorkan untuk merendam dua sudu besar halia segar yang telah dicencang ke dalam air panas dan diminum dua hingga tiga kali sehari.

5.  Bagus untuk Sistem Pencernaan

Halia sangat bagus untuk sistem pencernaan, ia membantu meningkatkan penyerapan makanan dan mengelakkan sakit perut.

Halia juga berfungsi merangsang rembesan enzim gastrik dan enzim pankreas yang membantu penyerapan nutrien.

6. Meningkatkan Sistem Imun dan Mengurangkan Risiko Strok

Halia membantu meningkatkan sistem imun badan.

Pengambilan halia setiap hari dapat membantu mengurangkan risiko strok dengan menghalang lemak melekat pada arteri.

7. Antioksidan

Halia kaya dengan kandungan antioksidan yang mampu melawan radikal bebas.  Ia membantu mempercepatkan proses pembaharuan sel dalam badan, melindungi dan memperbaiki sel-sel, sekaligus melambatkan proses penuaan.

8.
Memulihkan Batuk Berkahak

Jika anda mengalami gangguan pernafasan dan tidak keselesaan tekak kerana batuk, halia dapat membantu dalam mengembangkan paru-paru anda dan mencairkan kahak.  Dengan cara ini anda boleh pulih dengan cepat daripada batuk dan kesukaran bernafas.

Halia herba tradisional yang murah dan mudah di dapati ini,  sememangnya tersembunyi pelbagai khasiat yang kadangkala kita sendiri tidak memikirkannya.

Diharapkan perkongsian ini dapat memberikan manfaat dan boleh dijadikan amalan bagi kesihatan anda semua.


HANDPHONE SUAMI SUDAH JADI “MADU” KEPADA ISTERI

Menjadi seorang suami merupakan satu tanggungjawab yang sangat besar bertindak sebagai pemimpin keluarga. Suami juga bertanggungjawab menjaga keselamatan dan kebajikan isteri dan anak-anak.

Rumah tangga boleh terkesan kerana ada masanya si isteri merasakan sang suami terlalu asyik membelek dan menatap telefon bimbit, melebihi dirinya. Biar jadi telefon bimbit lagi bagus, selalu dibelek suami! Begitulah perkongsian menarik dari pengguna akaun Facebook, Firdaus Shakirin ini, yang mengatakan banyak rumah tangga hilang serinya sebab
handphone
.

“Telefon yang kita pegang selalu tu, banyak isteri di luar sana yang rasa “diduakan” suami dengan benda tu”

Banyak Rumahtangga Hilang Serinya Sebab Handphone

Semakin jauh hubungan dalam rumahtangga bukan sebab perempuan ketiga tetapi sebab handphone.

Nauzubillah.

Tetapi realitinya itulah, demi sesuap nasi katanya. Maka kena pegang handphone 24 jam. Anak-anak pun tengok dan kesannya boleh mak ayah teka tak?

Zaman sekarang ni, tak perlu orang ketiga untuk meretakkan atau merenggangkan hubungan suami isteri, cukup dengan benda yang ada di hujung jari kita tu.

Telefon yang kita pegang selalu tu, banyak isteri di luar sana yang “di duakan” suami dengan benda tu.

Isteri sambut suami balik kerja, tapi suami masuk umah sambil mengadap handphone. Duduk kat ruang tamu, mata tengok handphone. Mandi, solat, kemudian pegang handphone. Waktu makan, handphone dibawa ke meja, tangan kanan makan, tangan kiri pegang handphone.

“Abang, kerja ok tak hari ni?”

‘OK’ tapi mata masih kat hadphone. Isteri mulanya datang nak bersembang, tapi terus blah sebab mood nak bersembang hilang. Suami tak layan, jawab sepatah-patah.

Suami sibuk dengan handphone.

Ajak isteri keluar makan, sampai je kedai, tangan pegang handphone. Ajak isteri pergi melancong, jalan-jalan, sampai je kat destinasi, tangan pegang handphone. Ajak anak main kat playground, sampai je sana, tangan pegang handphone. Ajak isteri bershopping, beli barang dapur, tapi sambil tolak troli pun pegang handphone.

Handphone… handphone… handphone!

Jadi Jarang Berkomunikasi

Banyak rumahtangga yang hilang “serinya” disebabkan handphone. Hubungan yang dekat menjadi jauh. Masing-masing kurang berhubung, jarang berkomunikasi antara satu sama lain. Gelak tawa pun dah semakin tiada dalam rumah tu.

Semuanya disebabkan benda yang bernama handphone.

Tolong sedar sebelum terlambat. Handphone ni nothing, media sosial ni nothing, up to date or ketinggalan ke belakang untuk benda yang viral juga nothing. Semua itu adalah perkara yang kita tak perlu risaukan.

Yang kita perlu bagi perhatian, yang perlu kita risaukan ialah hubungan kita dengan pasangan, hubungan kita dengan anak-anak, hala tuju rumahtangga kita dan haluan hidup kita.

Untuk apa kita berkahwin, apa tujuan perkahwinan itu. Untuk apa kita jadi suami, apa fungsi seorang suami. Untuk apa kita jadi ayah, apa fungsi seorang ayah.

Ingat balik tujuan hidup kita, apa dan siapa yang kita nak jadi. Adakah kita sanggup kehilangan anak bini hanya disebabkan handphone?

Renung-renungkan dan selamat beramal.

Kadang-kadang isteri ni tak minta lebih, cukuplah suami berikan sikit perhatian ketika mereka ajak bersembang. Lagipun bukan selalu nak berjumpa dan dapat masa yang berkualiti untuk berborak sama, terutamanya jika kedua-dua bekerja. Wahai suami yang asyik dengan telefon, anda hanya perlu masa 1 minit (atau kurang) untuk terlepas momen indah dan istimewa yang tercipta di antara isteri dan anak-anak. Percayalah, anda (suami) asyik dengan handphone akan terlepas semua momen indah yang anda tak jangka. Anda hanya ada satu kehidupan. Anda hanya ada satu peluang di muka Bumi ini untuk bersama dengan insan yang anda sayang. Anda hanya ada satu peluang untuk jadi suami dan bapa yang terbaik. Maka jadilah yang terbaik untuk keluarga anda.

kredit :
Firdaus Shakirin


Hantar Penyertaan Mewarna

Klik
SUBMIT
 dan anda akan dibawa ke page butiran penghantaran.

Penyertaan anda akan kami semak dan pemenang akan dimaklumkan melalui email.

Terima kasih.


Hanya 4.3 peratus Sahaja Carum SKSPS

JOHOR BAHRU: Pertubuhan Kebajikan Sosial (Perkeso) Johor menggesa lebih ramai individu yang bekerja sendiri mencarum bersama pertubuhan itu di bawah Skim Keselamatan Sosial Pekerjaan Sendiri (SKSPS) bagi mendapatkan pelindungan.

Pengarah Perkeso negeri, Tong Sing Chuang berkata, penekanan turut diberikan kepada penghantar barang dan makanan yang terdedah kepada bahaya dan risiko kemalangan ketika berada di jalan raya.

Katanya, gesaan itu dibuat setelah peratusan mereka yang mendaftar dengan SKSPS amat rendah pada tahun ini iaitu hanya sekitar 4.3 peratus sahaja.

“Mengikut perangkaan yang dikeluarkan Jabatan Statistik Malaysia, jumlah yang bekerja sendiri di negeri ini adalah seramai 294,684 melibatkan pelbagai bidang termasuk penjual dalam talian dari rumah dan penghantar makanan.

Gesa Individu Bekerja Sendiri Mencarum Skim Keselamatan Sosial Pekerjaan Sendiri

“Daripada jumlah tersebut, 12,758 daripadanya membuat caruman di bawah skim tersebut. Ia turut melibatkan kira-kira 3,000 penghantar makanan dan barang.

“Kerja penghantar makanan dan barang ini berisiko tinggi dan perkara itu disokong dengan data kemalangan jalan raya di negeri ini yang melibatkan mereka. Ada juga yang melibatkan kemalangan maut, tapi mereka tidak mendapat apa-apa kerana tiada pelindungan,” katanya.

Beliau berkata demikian ketika menyerahkan bayaran Faedah Hilang Upaya Sementara kepada penghantar makanan, Meor Samsul Helmi Rahmatullah sempena Jelajah Perkeso Prihatin Jubli Emas 50 tahun di Taman Pulai Jaya, di sini semalam.

Sing Chuang berkata, jumlah peratusan pencarum yang rendah bagi SKSPS menunjukkan kesedaran awam bagi mendapatkan pelindungan Perkeso masih rendah atau mereka tidak mengetahui tentang skim berkenaan.

“Banyak manfaat yang diterima jika mereka mencarum termasuk bantuan perubatan jika terlibat dalam kemalangan dan kita akan sediakan alat bantuan jika berlaku kecacatan atau hilang upaya.

“Mereka boleh memilih antara empat pelan disediakan dalam skim tersebut yang memberikan nilai caruman berbeza serendah RM157.20 atau RM13.10 sebulan hingga RM592.80 setahun atau RM49.40 sebulan,” katanya.

Beliau berkata, waris dan ahli keluarga turut mendapat manfaat daripada caruman tersebut sekiranya pencarum meninggal dunia ketika sedang bekerja.

Inisiatif kerajaan menerusi SKSPS yang dilaksana sejak Januari lalu diperluaskan kepada 19 sektor iaitu Pengangkutan Barangan Makanan, Pertanian, Penternakan, Perhutanan, Perikanan, Makanan, Pembuatan, Pembinaan, Penjaja, Premis Penginapan dan Perniagaan Online.

Bidang lain adalah Teknologi Maklumat, Pemprosesan Data, Ejen, Perkhidmatan Profesional, Perkhidmatan Sokongan, Kesenian, Perkhidmatan Isi Rumah serta Penjagaan Rawatan dan Pemulihan Kesihatan.

Sumber
Utusan Malaysia

Artikel lain:
Khas Ramadhan | Tanda-tanda Penerimaan Amalan Puasa


Haram Sebarkan Video Atau Gambar Mangsa Rentung

Haram Sebarkan Video Atau Gambar Mangsa Rentung
– Mantan Mufti Wilayah Persekutuan dan Menteri Agama,
Datuk Seri Dr. Zulkifli Mohamad Al-Bakri
 menegaskan bahawa haram sekiranya menyebarkan gambar atau video mangsa yang rentung dalam tragedi pesawat terhempas di Elmina.

Berlaku tanpa sebarang petanda, kejadian pesawat ringan terhempas di Elmina, Shah Alam petang khamis lalu telah memberikan satu kejutan besar buat Malaysia.

Haram Sebarkan Video Atau Gambar Mangsa Rentung

Beliau menyatakan perkara tersebut menerusi satu ciapan ringkas di Twitternya baru-baru ini. Tegasnya, tindakan tersebut adalah salah di sisi agama dan Haram Sebarkan Video Atau Gambar Mangsa Rentung kerana melibatkan ahli keluarga dan maruah mangsa.

“Haram sebarkan video atau gambar mangsa yang rentung dalam tragedi tersebut. Itu akan melukakan hati keluarganya, juga melibatkan maruahnya. Sabda Nabi S.A.W:

“كُلُّ الْمُسْلِمِ عَلَى الْمُسْلِمِ حَرَامٌ، دَمُهُ، وَمَالُهُ، وَعِرْضُهُ

Maksudnya: “Hak setiap muslim ke atas muslim yang lain adalah haram (baginya mencerobohi) maruahnya, hartanya dan darahnya”.

Sebelum ini, tular pelbagai rakaman dan gambar di media sosial yang memaparkan mangsa dalam nahas tersebut. Berikutan itu, ia telah mendapat pelbagai reaksi daripada warganet.

Terdahulu, pihak polis mengesahkan seramai 10 orang lelaki maut dalam tragedi pesawat jenis Beechcraft Model 390 (Premier 1) yang dilaporkan terhempas pada petang khamis lalu.

Menurut laporan
Bernama
 insiden itu juga difahamkan membabitkan mangsa yang terdiri daripada orang kenamaan. Ketua Polis Selangor, Datuk Hussien Omar Khan berkata, lapan daripadanya adalah penumpang dan dua kru pesawat itu. Manakala dua lagi adalah seorang penunggang motosikal dan pemandu kereta yang melalui di lokasi kejadian.

Menurutnya, pesawat berkenaan dalam perjalanan dari Langkawi menuju ke Subang setelah mendapat pelepasan untuk mendarat pada jam 2.50 petang hari tersebut.

“Namun, dua minit sebelum mendarat, pesawat itu dipercayai hilang kawalan dan terhempas lalu melanggar motosikal dan kereta yang melalui kawasan itu,” ujarnya dalam satu sidang media di tempat kejadian.

Difahamkan, kedua-dua kenderaan yang terlibat dalam nahas itu dilaporkan dari arah Bukit Jelutong menghala Lebuhraya Guthrie. Tambahnya, proses pemadaman kebakaran di lokasi itu mengambil masa selama 10 minit oleh Jabatan Bomba dan Penyelamat.

Kesemua mangsa yang terlibat dipercayai berumur antara 40-an hingga 50-an disahkan meninggal dunia di tempat kejadian. Mayat kemudiannya dihantar ke Hospital Tengku Ampuan Rahimah (HTAR) Klang, untuk bedah siasat.

Menelusuri media sosial, ramai rakyat Malaysia telah membanjiri ruangan hantaran dan komen dengan ucapan takziah kepada mangsa tragedi.

Bekas Mufti Wilayah Persekutuan,
Datuk Seri Dr. Zulkifli Mohamad Al-Bakri
 turut mengucapkan ucapan takziah kepada keluarga mangsa insiden terbabit.

“Takziah saya ucapkan kepada 10 keluarga mangsa tragedi pesawat terhempas di Elmina.”

Jelas Dr. Zulkifli, semoga mangsa yang terkorban dalam pesawat terhempas itu dikurniakan syahid akhirat kerana kematiannya berpunca dari kemalangan.

“Diharapkan moga-moga mereka dikurniakan syahid akhirat atas makna sahib al-hadm (orang yang ditimpa runtuhan). Kalimah al-hadm juga boleh difahami sebagai himpitan atau pertembungan, atau dalam konteks semasa difahami sebagai kemalangan.” jelasnya.

Dr. Zukifli kemudian membawakan hadis Riwayat al-Bukhari dan Muslim. Sabda Nabi SAW:

الشُّهَدَاءُ خَمْسَةٌ الْمَطْعُونُ، وَالْمَبْطُونُ، وَالْغَرِقُ، وَصَاحِبُ الْهَدْمِ، وَالشَّهِيدُ فِي سَبِيلِ اللَّهِ

Maksudnya: Orang yang mati syahid lima golongan iaitu orang yang mati kerana taun, mati kerana penyakit perut, mati lemas, orang yang ditimpa runtuhan dan syahid di jalan Allah.

(Riwayat al-Bukhari & Muslim)

Diharapkan dengan perkongsian
Haram Sebarkan Video Atau Gambar Mangsa Rentung
 ini dapat memberikan kebaikan kepada semua umat Islam dan kepada mereka yang telah menyebarkan video atau gambar-gambar mangsa rentung di Elmina, sila padam semua video dan gambar tersebut bagi menghormati semua waris-waris mangsa yang terkorban.

Semoga perkongsian Haram Sebarkan Video Atau Gambar Mangsa Rentung ini dapat memberi manfaat kepada anda semua.

Haram Sebarkan Video Atau Gambar Mangsa Rentung telah pun terjawap di atas, sebaliknya atas tindakan masing-masing pula untuk mengikuti atau sebaliknya.

Seterusnya selain perkongsian tentang Haram Sebarkan Video Atau Gambar Mangsa Rentung ini, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Harga Barang Dijangka Naik Ogos 2023

Harga Barang Dijangka Naik Ogos
kerana pemain industri meramalkan harga makanan dijangka meningkat pada suku ketiga 2023 berikutan kebergantungan Malaysia pada bahan import dan kelemahan ringgit berbanding dolar AS.

Harga barangan pengguna dijangka meningkat sehingga 20 peratus menjelang suku ketiga tahun ini dengan didorong dua faktor utama di Malaysia iaitu

Inflasi Import.

Peningkatan Kos Operasi Perniagaan.

Inflasi diimport boleh wujud disebabkan dua faktor utama iaitu peningkatan harga barangan dan perkhidmatan yang diimport dan penurunan kadar pertukaran asing.

Justeru, Malaysia akan mengalami harga barang dijangka naik Ogos ini akibat dua faktor utama tersebut.

Harga Barang Dijangka Naik Ogos Ini

Bercakap kepada Utusan Malaysia, Presiden Dewan Perniagaan dan Industri India Kuala Lumpur dan Selangor (KLSICCI), Nivas Ragavan berkata, pihaknya mengesan peningkatan 20 peratus kos pengeluaran dan operasi dalam kalangan ahli KLSICCI sejak Januari lalu.

Katanya, peningkatan kos itu ekoran kemerosotan nilai ringgit berbanding dolar Amerika Syarikat (AS) sehingga mendorong berlaku inflasi import pada kadar tinggi.

“Sejak Januari sehingga Julai tahun ini, kejatuhan ringgit bermula pada kadar RM4.20 berbanding dolar AS dan sekarang RM4.60 berbanding dolar. Peningkatan sebanyak 10 peratus berlaku terhadap kemerosotan ringgit berbanding dolar AS. Sudah pasti ia meningkatkan kos pengeluaran. Sepanjang rantaian bekalan sudah menyaksikan peningkatan kos dan akhirnya, kesan ini akan mengakibatkan produk pengguna di rantaian terakhir bekalan turut meningkat. Maka, pengguna akan menghadapi kesan inflasi import apabila harga barangan naik,” katanya.

Untuk rekod, Oxford Reference mentakrifkan inflasi import sebagai inflasi akibat kenaikan harga import. Menurut laman web itu, kenaikan harga produk akhir yang diimport secara langsung mempengaruhi sebarang ukuran inflasi berasaskan perbelanjaan.

Mengulas perkara itu, Nivas berkata, peningkatan harga barangan di peringkat pengguna akan mula berlaku pada suku ketiga tahun ini iaitu harga barang dijangka naik Ogos ini pada kadar 20 peratus.

“Jika sebelum ini kamu perlu bayar RM100,000 untuk import (satu-satu barangan), sekarang kamu perlu bayar RM120,000 hingga RM130,000 untuk import barangan yang sama. Kesannya, harga barangan peringkat pengguna pun akan naik dan saya menjangkakan pada suku ketiga tahun ini, harga barangan pengguna meningkat sekurang-kurangnya 20 peratus. Jika sebelum ini ada satu produk dijual pada RM10, ia akan meningkat kepada RM12 hingga RM12.50 sekurang-kurangnya,” katanya.

Sementara itu, Pengarah Urusan Mydin, Datuk Ameer Ali Mydin yang dihubungi berkata, harga barang dijangka naik Ogos dan September tahun ini.

“Saya menjangkakan harga barangan peringkat pengguna meningkat lima hingga 10 peratus. Lazimnya produk yang diimport memerlukan masa untuk sampai ke negara ini. Jadi saya jangkakan menjelang Ogos atau September peningkatan harga peringkat pengguna itu mungkin mula berlaku,” katanya.

Ameer berkata, kenaikan harga barangan juga berpunca akibat peningkatan kos operasi dalam pelbagai sektor pengeluaran susulan polisi kerajaan menaikkan kadar gaji minimum.

“Peningkatan harga barangan peringkat pengguna ini bukan saja didorong faktor kelemahan ringgit berbanding dolar dan inflasi import. Ia juga akibat kos menjalankan perniagaan di Malaysia sudah meningkat. Ini termasuk gaji minimum yang naik, bil utiliti naik dan lain-lain lagi. Apabila kos menjalankan perniagaan meningkat, sudah tentu ia akan meningkatkan kos pengeluaran dan akhirnya harga barangan peringkat pengguna,” jelasnya

Sumber:
Utusan

Diharapkan semoga isu harga barang dijangka naik Ogos ini akan sentiasa dipertimbangkan oleh Kerajaan mengikut keperluan dan suara rakyat.

Seterusnya, anda juga boleh dapatkan info-info terkini di
TcerDotMy
kerana kami sentiasa menyediakan segala info yang tepat dan sahih untuk anda.


Harga Barang Terus Naik, Kontraktor Bakal Gulung Tikar

Harga Barang Asas Binaan Menaik

Kira-kira 80 peratus daripada keseluruhan 70,000 kontraktor kecil, sederhana atau besar berdepan risiko gulung tikar berikutan isu kenaikan harga barang asas binaan yang entah bila akan berakhir sehingga menyebabkan golongan itu terpaksa menanggung kerugian besar.

Bercakap kepada
Utusan Malaysia
, Pengerusi Guild of Bumiputra Contractors Berhad (Wibawa), Datuk Ir. Md. Nasir Ibrahim berkata, isu kenaikan harga barang binaan bagaikan tiada kesudahan sehingga menyebabkan ramai kontraktor bumiputera khususnya terpaksa menanggung beban.

Malah, katanya, keupayaan sesetengah syarikat kontraktor dilihat semakin tidak menentu berikutan situasi tersebut.

“Apabila isu kenaikan harga bahan binaan sering dibangkitkan, ternyata ia bukan lagi persepsi semata-mata, tetapi kenyataan yang dialami sendiri oleh sebahagian besar pemain dalam sektor pembinaan ini.

“Baru-baru ini, Wibawa menerima beberapa aduan berkenaan isu terbabit (kenaikan harga barang binaan) dan apa yang menyedihkan sekiranya isu ini berpanjangan tanpa penyelesaian, mereka terpaksa menutup operasi syarikat dan menceburi bidang lain.

“Kenaikan harga bahan asas binaan seperti besi, simen dan pasir naik mendadak daripada 40 peratus hingga 80 peratus hingga menyebabkan kontraktor menanggung kerugian besar,” katanya.

Pada 6 April lalu,
Utusan Malaysia
 melaporkan, isu kenaikan harga barangan asas pembinaan khususnya besi bukan perkara baharu, namun malangnya belum nampak tanda-tanda untuk pulih dengan difahamkan harga barangan itu melambung sehingga mencecah 100 peratus.

Difahamkan, harga besi dari RM18 sebatang naik sehingga RM32 sebatang yang dikatakan berterusan sehingga menyebabkan kumpulan sektor pembinaan rumah itu menanggung kerugian.

Dilema kontraktor tersebut mula dirasakan sejak awal tahun ini, selain mereka terpaksa berhadapan masalah kesukaran mendapatkan sesetengah jenis barangan binaan berikutan kekurangan stok di kedai-kedai.

Selain besi, harga barangan asas binaan lain seperti pasir didakwa meningkat dari RM60 kepada RM80 satu ela, paip dari RM30 kepada RM60 dan bagi sekampit, simen pula dari RM14 kepada RM18.

Menurut Md. Nasir, keadaan semakin membimbangkan apabila kontrak kerajaan melibatkan projek kemudahan rakyat seperti klinik dan hospital mengalami kelewatan seterusnya mengundang risiko terbengkalai berikutan isu kenaikan harga barang binaan.

“Terdapat rungutan daripada syarikat kontraktor yang mempunyai sijil lantikan menyiap yang menguruskan kerja-kerja projek terbengkalai ini. Mereka mendakwa, kenaikan harga bahan asas binaan menyebabkan projek tersebut bakal terbengkalai sekali lagi, sekali gus syarikat kontraktor disenarai hitamkan dalam program itu,” katanya.

Dalam memastikan tiada sebarang pakatan atau kartel memanipulasikan harga barang binaan, Wibawa menggesa kerajaan khususnya Jabatan Kerja Raya (JKR) mewujudkan semula Variation of Price (VOP).

Sumber
Utusan Malaysia

Artikel lain:
Bantuan Khas Kewangan Setengah Bulan Gaji


Harga Minyak Masak Naik Melambung, Ini Penjelasan KPDNHEP

Sekali lagi minyak masak botol yang tidak bersubsidi menjadi isu hangat di media, di mana ia dikhabarbarkan telah dijual pada harga hingga RM32.00 untuk botol 5kg.

Perkara ini menjadi keresahan rakyat dan menimbulkan pelbagai isu di media sosial. Ia turut diambil maklum oleh pihak kerajaan dan khususnya KPDNHEP.

Dalam sebuah hantaran terkini di media sosial Facebook, KPDNHEP telah memberi penjelasan berkenaan harga minyak masak di Malaysia.

Isi Kandungan

Harga Minyak Masak Kawalan (Bersubsidi)

Untuk pengetahuan semua rakyat Malaysia, Kerajaan tidak tetapkan atau kawal harga minyak masak dalam botol kerana ia bukan minyak masak bersubsidi.

Berikut adalah penjelasan tentang harga minyak masak yang dijelaskan oleh KPDNHEP:

Kerajaan hanya menetapkan harga minyak masak bersubsidi yang dijual dalam pek
polibeg 1kg iaitu RM2.50.

Harga minyak sawit mentah ditentukan oleh pasaran dunia, ada turun dan ada masanya naik.

Pada masa ini harga di pasaran dunia sudah mencecah lebih RM4300 metrik tan (berbanding sebelum ini hanya sekitar RM2500 metrik tan sahaja), bersamaan lebih kurang RM4.30 per kg sebelum diproses dan dibotolkan.

Ini bermakna kos minyak sawit mentah sahaja sebelum dibotolkan sudah melebihi RM21 untuk 5kg. Itu tidak termasuk kos-kos lain seperti pembotolan, pengangkutan dan keuntungan di peringkat kilang, pemborong, pengedar dan peruncit.

Baca Juga :
Penebusan e-Belia RM 150 Dibuka Bermula 1 Jun (e-Wallet)

Perbezaan Minyak Masak Dalam Pek Dan Botol

“Sebenarnya kualiti minyak sawit bersubsidi dalam pek polibeg 1kg adalah sama dengan minyak sawit dalam botol.”

“Sejak dulu lagi Kerajaan memperuntukkan berjuta ringgit untuk minyak masak bersubsidi. Untuk 2021 sahaja, sekitar 60,000 tan metrik setiap bulan diperuntukkkan bagi kegunaan rakyat Malaysia.”

“Itu bersamaan dengan 60 juta polibeg 1kg sebulan atau 1.8kg minyak sawit untuk setiap rakyat Malaysia setiap bulan. Pengguna minyak masak di Malaysia mempunyai pelbagai pilihan.”

“Oleh itu, terpulang citarasa dan bajet masing-masing dalam memilih jenis minyak masak, yang penting, utamakan kualiti dan nilai,”
berikut merupakan hantaran daripada
KPDNHEP di Facebook
.

Penggunaan Aplikasi Price Catcher

KPDNHEP juga menggalakkan rakyat Malaysia menggunakan
Aplikasi Price Catcher
 untuk mengetahui dan membanding harga Minyak Masak Tidak Bersubsidi di premis perniagaan berdekatan dengan rumah anda.

Katanya, aplikasi ini mempunyai ciri-ciri seperti berikut:

carian mengikut kategori, lokasi atau perkataan;

fungsi untuk mengesan lokasi;

perbandingan harga berdasarkan item atau bakul barangan;

fungsi pandu arah ke premis pilihan menggunakan aplikasi
Waze
 atau
Google Map;

berkongsi maklumat carian harga melalui media sosial; dan

hebahan (
pop up banner
) mengenai perubahan harga minyak atau maklumat kepenggunaan yang lain.

Inisiatif membangunkan Price Catcher ini diharap dapat membantu mendayaupaya pengguna agar bijak merancang perbelanjaan dengan memilih premis yang menawarkan harga yang berpatutan serta menggalakkan golongan peniaga yang beretika dan meletakkan harga yang munasabah